ریفراندۆم ئەگەرێ ژدەستدانا دەڤەرێن کوردستانى بوو؟ – ARTICLE رۆژ\nئه‌یلول 24, 2020 ئه‌یلول 24, 2020 بەڕێوەبەری ماڵپەر\nعەدنان محەمەدتاهر زێباری- ئاکرێ\nل ڤێرە من دڤێت ب تنێ بەحسا نیەت خرابیا حکوومەتا بەغدا بکەم بەرى ریفراندۆمێ ب بەلگە. ناکۆکیێن دەسەڵاتدارێن کوردستانێ پشتى ریفراندۆمێ بابەتەکێ دیکەیە کە هەردەم دمێژووى دا دووبارە دبیت. ئەگەر بەرێخودانێ بکەین هەر دەستپێکا هاتنا داعش بۆ دەڤەرێن ڤەقەتیایى دەمێ لەشکرێ عێراق رەڤى و پیشمەرگەى ئەڤ دەڤەرە پاراستن. حکوومەتا بەغدا تایبەت نوورى مالکى راگەهاند دڤێت پێشمەرگە ڤان دەڤەران جه بهێلیت. دویڤ دا حەشدا شەعبى هات دامەزراندن کە مەبەستا سەرەکى کۆنترۆلکرنا ڤان دەڤەرا بیە. ژ بەر هندێ هەر دەستپێکێ بینە سەرئێشە و چەند جاران هێرش کرە سەر پێشمەرگەى و شەر رویدا. تایبەت دۆزخۆرماتوو، کەواتە ڤێرە دیار دبیت ڤان دڤیا ڤان دەڤەران بزڤرینن بن کۆنترۆلا خوە. بەلێ دەرفەتەکێ دگەریان کە هێرش بکەن. بۆچى لەشکرێ عێراق بەرى ریفراندۆم نەشیا هێرش بکەن دەڤەرێن کوردستانی؟ 1- وى دەمى داعش خودان ئەرد بوو و هەڤسنوور بى ناڤبەرا پێشمەرگە و حەشدا شەعبى، لەشکرێ عێراقێ نەشیا هێرشێن مەزن بکەن. ئانکو نەشیا شەرى رابگەهینن لایەکێ دى هێشتا مەترسیا داعش سەر بەغدا هەیە ئەو مژیلى ڤى شەرى بوون. 2- لەشکرێ حکوومەتا بەغدا نەرێکخستى بوو و تووشى شکەستن ببوو. ژ بەر هندێ مژویلى دروستکرنا حەشدا شەعبى بوون کە پر چەک بکەن و حازر بکەن بۆ ڤان دەڤەران. 3- پاڵپشتیا نیڤدەوڵەتى پشتا پێشمەرگەى بوو کە نوێنەراتیا جیهان شەر دکر. پشتى دروستکرنا حەشدى شەعبى کە هادى عامرى ئەمیندارى گشتى بەدر سەرکردە بى رۆژ ب رۆژ ئاخفتن سەر کەرکووک دکر. دڤیا خوە نزیکى کەرکووک بکەن و دگۆت دڤێت حەشدا شەعبى بهێت ناڤا کەرکووکێ و بۆ پتر ئیمناهى و ئاسائیشا وێ. ئەڤە ل دەمەکێ بوو کە ئەنبار و سەلاحەدین و مووسل و چەند دەڤەرێن دى ل بن دەستێ داعش دابوون.\nباشە بو ئەڤ هێزە دەستپێکێ ئەڤان جهان رزگار ناکەت؟ لایەکێ دى هێزێن کوردستانى کەرکووک پاراستیە و ئیمناهیەکا باش دروست کریە و هیچ مەترسى سەر کەرکووک نیە. بەلێ وەکى دیار وان مەرەم و بەرژوەندیێن خۆ یێن هەیی کە ئەویش کۆنترۆلکرنا کەرکووکە. هێشتا چەند رۆژێن دەربازببوون رزگار کرنا ناحیا جەلەولا (گولالە)، میلیشایێن شیعەیان ل دەڤەرێن جەلەولا و دۆزخۆرماتوو ببوون جهێ رەخنێ و گازندێ دەف خەلکى. چونکى رەفتارێن وانێن توند هەر وى دەمى دیار و نەدباش بوون و ئیزعاجیا خەلکى دکر. هەر وى وەختى مەلایەکێ ئائینى ژ وى باژێرى سەر دەستێ وان هات کوشتن و دەهان کەس دهاتن بێ سەروشوین کرن و خەلک دگرت درەڤاندن، دوکان دسۆتن و خەلک دئێشاند تایبەت کورد چاڤەرێیا کارێن مەزنتر ژ میلیشیان دهات کرن. پشتى کە ئەڤ بارودۆخە بەردەوام بووى ل دۆزخۆرماتوو وەکى رێککەفتنەک ناڤبەرا حەشدى شەعبى و نوێنەرێن کوردا گەهشتن ئەنجامەکێ. لێ چند رۆژ دەرباز نەبوون ئەڤ رێکەفتن هات پشتگوه هاڤێتن. هەمان رۆژا رزگارکرنا شنگالێ 12/11/2015 بۆ جارا ئێکێ شەر ئاشکرایى ناڤبەرا پێشمەرگەى کوردستانێ و حەشدى شەعبى ل دۆزخۆرماتوو هات ریدان کە مەترسا مەزن ئەڤەیە پشتى شەرێ داعش. سۆتنا دەهان دوکانێن هاوڵاتیان و تالانکرنا مالێن کوردا، حەشدا شەعبى نیڤا دۆزخۆرماتوو هێدى هێدى باڵەدەست دبوو. ئەڤە ددەمەکێ دابوو کە هێشتا ئەڤ باژێرە ژ مەترسیا داعش خلاس نەببوو و هێزێن پێشمەرگەى دەڤەرێن کەرکووک ژ داعشان پاراستیە. ئەڤ بارودۆخێ ئاڵوز چار رۆژان بەردەوام بى.\nدویڤ دا گەهشتن رێکەفتنەکێ کە ئەویش ئەڤە بوو: 1- راوەستاندنا شەرى ناڤبەرا هەردوو لایان و هێمنکرنا باژێرى 2- قەرەبووکرنا زیانڤێکەفتیان 3- ئازادکرنا دەستەسەرکریا ژبال هەردوو لایان 4- بەشداریپێکرنا حەشدا شەعبى ل ئاسائیشا ناڤ باژێر. دویڤ دا زانائین ئائینى ژ ڤى باژێرى مەترسیا حەشدا شەعبى راگەهاند و بەیانامەک بەڵاڤکر و داخاز ژ حکوومەتا هەرێم کر ڤى بابەتى ب خەم وەربگریت و بهێنە دەنگ. یا راستى هەر وى وەختى چاڤەرێ شەرێ دهات کرن کە دهات پێشبینى کرن شەرێ پێشمەرگە و حەشدا شەعبى یە و کە ئەڤ شەرە بەردوام بیت رەنگەکێ بەرفرەهتر بیت کە خوینەکا زوور بهێت رێتن. هەرچەندە رێکەفتن دهاتن کرن، لێ ناکۆکیێن ناڤبەرا هەردوولا بەردەوام بوون و وان رێککەفتنا پێگرى ناکەن. رۆژا (26/4/2016) دیسان بۆ جارا دووێ ناکۆکى ب شەر دەست پێکرەڤە و ئاگربەست هات شکاندن کە دەستپێکى ئەفسەرەکى پپَشمەرگەى هات شەهیدکرن پێشمەرگەى وەڵاما وان داڤە . تەقە دوو رۆژان بەردەوام بوو، ئەنجامێ هەردوو شەران هات راگەهاندن کە 16 پێشمەرگە و هاوڵاتى گیانێ خوە دەست دا و 50 بریندار بوو و بەرامبەر 70 چەکدارێن حەشدا شەعبى گیانێ خوە دەست دا 150 بریندار بوون. وەک هەر جار رێکەفتنەکا سەر کاغەز و شکلى هات گرێدان ژ بۆى راگرتنا شەرى کە ناڤەرۆکا وێ ئەڤەیە: (پێشمەرگە و حەشدا شەعبى باژێرى دەرکەڤن و پۆلیس و ئاسائیش هەڤبەشى ئیمناهیا باژێرى پارێزن). چاڤێ حەشدا شەعبى سەر ناکۆکیێن ناڤخۆی هێزێن پێشمەرگەى بوو و لایەکێ دى چاڤێ وان سەر بۆشایەکا ئێمناهیە ب هەجەتا هندێ خوە بگەهینت دەڤەرێن کوردستانى. پشتى 21/11/2016 چەکدارێن داعش کە نزیکى 200 چەکداران بوون ب چەک و خوەکوژ خوە گەهاندیە ناڤا پارێزگەها کەرکووک کە چند سەرچاڤێن نەفەرمى دهات گۆتن دەستێ ئیقلمى دگەل هەبووە مەترسیەکا مەزن سەر ڤى باژێرى دروست کربوو کە پترى 50 هێزێن ئێمناهى شەهیدکرن. لێ هاوڵاتیێن سڤیل خۆبەخش هاریکاریا هێزێن ئێمناهى شیا ڤان تیرۆرستان هەمیان ناڤ ببەن. پشتى ڤێ رووداوێ ژمارەکا چەکدارێن حەشدا شەعبى ب هەجەتا پاراستنا جهێن پیرۆزێن مەزهەبى خوە گەهاندە ناڤا باژێرى کەرکووک. دیڤ دا هێزەکا دیکە یا شیعە بن ناڤێ (فەرقا تەشکیلاتى ئیمام عەلى) پترى 200 چەکداران بوو گەهشتن دۆزخۆرماتوو وەکى رۆلێ چاڤدێرێ کە راستەوخو باژێرێ نەجەف فەرمان وەردگرن.\nپشتى رزگارکرنا شنگالێ ژلایێ پێشمەرگەى، چەند بەرپرسێن ناڤا حەشدى شەعبى راگەهاند کە دڤێت ئالایێ عێراق بهێت بلند کرن جهێ ئالاى کوردستان. چونکى شنگال ناسنامەیا عێراقیە. ئەمیندارى گشتى ئەهلى حەق راگەهاند شنگال دەستێ داعش هاتە رزگار کرن. لێ نهادا تووشى داگیرکرنەکا ئاڵوزتر بیە. ئەڤەژى باشترین بەلگەیە کە ئەو قەبیل ناکەن پێشمەرگە ل ڤان دەڤەران بیتن. پشتى ئۆپەراسیۆنا رزگارکرنا مووسل حەشدا شەعبى هێدى هێدى دهات ناڤا سنورێ مووسل، سنوورێ سووریا و عێراق کۆنترۆلکر و بەشدارى کر ئۆپەراسیۆنا تەلەعفەر. ب ڤێ بەرەکێ دیکە بیە هەڤسنوور دگەل پێشمەرگەى کە دگەهشتنە سنوورێ شنگالێ. بەرفرەهبوونا وان دەرگەهەکێ دى یێ مەترسى پتر ڤەبوو کە هێرش بکەن سەر پێشمەرگەى. وەزارەتا پێشمەرگەى 26/1/2017 راگەهاند کە حەشدا شەعبى رۆژهەڵاتێ شنگالێ چەند جارە ب راجیمە بۆمبەبارانا هێزێن پێشمەرگەى کریە و ئەگەر ئەڤە دووبارە ببیتەڤە دێ وەڵاما ژ لایێ پێشمەرگەى هەبیت. دویڤ دا بەرپرسێن حەشدا شەعبى دگەل بەرپرسێن پێشمەرگەى سەرەدانا ڤى جهى کر و بەڵێن دا کە دووبارە نابیتەڤە. ئەڤ هێرشە دەمەکێ دابوو کە هێشتا کێمترى دوو هەیڤان دەربازببوون هاتنا حەشدا شەعبى بۆ ڤێ سنوورى و هێشتا شەرێ داعش دگەل حەشدا شەعبى بەردەوامە. کەواتە ئاشکرایە وان دڤیا ڤان دەڤەران کۆنترۆلبکەن. بەرپرسێن پێشمەرگەى میحوەرێ شنگال راگەهاند کە حەشدا شەعبى بەروڤاژى رێککەفتنا ناڤبەرا هەولێر و بەغدا و تاک لایەنى هێرش کریە سەر ناحیا قەیرەوان سنوورێ شنگال. پشتى کۆنترۆلکرنا گرعوزێر و قەیرەوان حەشدا شەعبى 13 گوند و کۆمەلگەهێن ئێزدى یێن سەر شنگالڤە کۆنترۆلکرن ژ وان گوندێ کۆچۆ. حەشدا شەعبى ببوو رێگر ل رزگارکرنا چەند دەڤەرێن سەر ئیدارا کەرکووکێ بن دەستێ داعش ودگوت ئەم دێ ڤان دەڤەران رزگار کەین، ئەم دێ حوکمداریا ڤان دەڤەران کەین. هەر ئەڤە بوو ئەڤ دەڤەرە لەز نەهاتن پاقژکرن ژ داعشێ. لایەکێ حوکمداریا داعش ڤان دەڤەران دریژ ڤەکێشا، لایەکێ دیکە مەترسى پتر سەر سەنگەرێن پێشمەرگە و هاوڵاتیان و دەڤەرێن رزگارکرى پتر دبوو کە ئەویش داعش بزڤرن و هێرشان بکەن. ئەڤە یەکە هات رویدان و زەرەرا مرۆڤى و مادى یا بەردەوام بوو تایبەت گوندێ (بەشیر) سەر کەرکووکێ. ژ بەر ناکۆکیێن ناڤبەرا پێشمەرگە و حکوومەتا بەغدا تایبەت حەشدا شەعبى باژێرێ (حەویجە) کە بن کۆنترۆلا داعشە. رزگارکرنا وێ هات پاشخستن و ئۆپەراسیۆنا مووسل پێش دەست پێکر. ژبەر کو حەشدا شەعبى دڤیا بهێتە ناڤا کەرکووک بەشداربیت کە مەرەما وان مانەڤەیە کەرکووکێ و بنگەهێن خۆ کەرکووک دامەزرینن. ئەڤە هەمى باشترین بەلگەنە کە حکوومەتا بەغدا بەرنامەیی دانابوو هێرش بکەنە سەر دەڤەرێن کوردستانى و ڤان دەڤەران بزڤرینن بن کۆنترۆلا خوە. کەواتە ئەو کەسێن ڤێ شکەستنێ دئێخن سەر ملێن ریفراندۆمێ و دبێژن ریفراندۆم ئەگەرە کو حکوومەتا بەغدا لەشکرى بکارئینای، بێ ویژدانییە.\nگۆتار دەربڕینا بۆچوونا نڤیسکارانە، نەیا سایت و گۆتارنامەیا رۆژئارتیکڵ\nگووتار یاهاتیە خواندن: 176\nپرۆژە بۆ چنە و خەلكەك برسی؟


لە رۆژی هاوسەرگیرییدا ئەم كارانە مەكە\n01 تەموز/يوليو 2018\nڕۆژی ئاهەنگ و گواستنەوە بۆ بوك زۆر گرنگە، هەربۆیە دەبێت ڕۆژێكی نمونەیی و ئاسوودەبەخش بێت نەك بێزاركەر، بەڵام سروشتیە هەستكردن بە كەمێك دڵەڕاوكێ و ترس لەهەر هەڵەیەك كە پێچەوانەی خواستەكانی بێت.\nبۆ ئەوەی ڕۆژێكی خۆش بەڕێ بكەیت و بەدووربیت لەهەر گرفتێك، پێویستە ئەم هەڵانە ئەنجام نەدەیت:\n1-بڕیاڕتداوە تازە ناتوانیت پەشیمان بیتەوە، هەربۆیە بیر لەكەشوهەوا مەكەرەوە چۆنە و چاوەڕێ مەكە باش بێت قبوڵی بكە هەر چۆنێكە، چونكە تەنها مێشك ماندووكردنی خۆتە و هیچی دیكە.\n2-ڕۆژی ئاهەنگە ئیدی هێندە مێشك ماندوو مەكە و بیرمەكەرەوە لە چۆنێتی و شێوەی ئاهانگەكە، پێشتر هەوڵبدە هەموو شتێك تەواو بووبێت، ئەو ڕۆژە تەنها گرنگی بە خۆت بدە و كەسێكی خێزانەكەت دەبێت گرنگی بە لایەنەكانی دیكە بدات نەك تۆ.\n3-بەهەموو شێوەیەك هەوڵبدە لەو ڕۆژەدا خۆت بەدوور بگرە لە هەڵە و كەمێك بە ئاگاوە مامەڵە بكە، چونكە ئاشكرایە كە تووشی زۆر هەواڵ و سوپرایزی جیاواز دەبیت كە ڕەنگە بەهۆی هەڵەی تۆ یان كەسێكەوە بێت، بەڵام سادە وەریبگرە و دەروونت ئاڵۆز مەكە تا ئاسوودە بیت.\n4-یەكێكی دیكە لە هەڵە باوەكان فەرامۆشكردنی خواردنە، بەهۆی دڵەڕاوكێ و سەرقاڵیتەوە گەدەت بە خاڵی بەجێدەهێڵیت، بەڵام دەبێت خواردن بخۆیت و تەواو گرنگی پێ بدەیت، چونكە هێندەی تر دەروونت ماندوو دەبێت، بەڵام گرنگە جۆری خواردن تەندروست بێت تا تووشی قەبزی و غازات و هیچ كێشەیەكی گەدە نەبیت.\n5-ئەگەر بەنیازی گەشتیت لەدوای ئاهەنگ بۆ مانگی هەنگوینی، پێش ئەو ڕۆژە هەموو شتێك ئامادەبكە، بەڵام ئیدی لەدوای ئەوە هیچ بیری لێمەكەرەوە تا دەگاتە كاتی گەشت تا ئاهەنگ و خۆ ئامادەكردنی خۆت نەشێوێت و تووشی دڵەڕاوكێ ببیت.\n6-بەهەموو جۆرێك واز لە بڕیاڕی لەناكاو بهێنە، واتە جلوبەرگ و شێوازی تەسریحە و ستایل هەڵبژاردووە تەواو بڕیاڕی گۆڕینی مەدە، دەنا هێندەی تر تووشی دڵەڕاوكێ دەبیت.\n7-تا دەتوانیت لەو ڕۆژەدا پەیوەستە بە كاتەوە و هەوڵبدە لەو كاتانەی دیاریكراوە دوانەكەویت چ بۆ وێنە یان ئارایشت یان ئاهەنگەكە.\n8-ئاگاداری مۆبایلەكەت بە و كەسێك هەڵبژێرە گونجاو كە متمانەی لات هەبێت بۆ ئەوەی وەڵامی پەیوەندیەكانت بداتەوە، بۆ ئەوەی ئەگەر كێشەیەك پەیوەندی بە ئاهەنگەكەوە هەبوو تۆ تووشی دڵەڕاوكێ نەكات.\n9-هەر ماسكێك یان هەر كرێم و شتێك كەبەكاریدەهێنیت ڕۆژی پێش ئاهەنگ زۆر ئاگاداربە لەوەی پێشتر تاقیت كردبێتەوە، ڕەنگە تۆ تووشی هەستیاری و سوربونەوە بكات یان بۆ كەسێكی دیكە جیاواز بێت، دەنا تەواو شێوەت تێكدەدات و تووشی دڵەڕاوكێت دەكات.


جیهاد موحەمەد: قوتابیە زوڵم لێکراوەکانی کوردستان! – WTARIKURD\n7حەوت قوتابی، کە لەسەر داوای خۆیان ناتوانم ناویان بەرم، ناتوانم ناوی قوتابخانەکە و بەڕێوەبەرەکەیان بهێنم، چونکە لەوە دەترسن هێندەی تر بەر سزای قورسی بەڕێوەبەر و مامۆستاکانیان بکەون!\nحەوت قوتابی پار لە پۆلی سێی ناوەندی، کە ئێستا پێی دەگوترێت پۆلی 9ی بنەڕەتی، یەکی لە وانەیەکدا دەکەون، هەر حەوت قوتابیەکە لە دەوری دووهەمدا دەردەچن و دەگەنە پۆلی دە، واتە پۆلی چواری ئامادەیی. ئەم حەوت قوتابیە تا نیوەی ساڵ لە پۆلی دەدا دەوام دەکەن، هەموویان زیرەکانە تا نیوەی ساڵ و تاقیکردنەوەکانی نیوەی ساڵ دەردەچن. لە پڕ ڕۆژێک لە ئیدارەوە هەر حەوت قوتابیەکە بانگ دەکرێن، بەڕێوەبەر پێیان ڕادەگەیەنێت، کە ئێوە لەو وانانەی تیایدا ئیکمال بوون دەرنەچوون!، بە هەڵە ئێوە پێتانڕاگەیەنراوە کە دەرچوون و ئەم ماوەیە بە هەڵە ئێوە لە پۆلی دەدا دەوامتان کردووە. هەرچەند هاوار دەکەن و دایک و باوک و کەسوکاریان خۆیان دەگەیەنە لای مامۆستا و بەڕێوەبەرەکەیان بێ سوود دەبێت، دەیانگێڕنەوە بۆ پۆلی نۆ. کارەساتەکە لێرەدا ناوەستێت!. لە پڕ ڕۆژێکی تر پێیان ڕادەگەیەنرێت، ئێوە دەبێت بڕۆنە دەرەوە لە قوتابخانە!، چونکە ئەمساڵتان فەوتاوە، وەرناگیرێن، تا ساڵی ئایندە، واتە ساڵی ئایندە بۆیان دەبێت بە دوو ساڵ کەوتن لە پۆلی نۆدا، دیسان لێرەشدا تاوانەکە ناوەستێت؟ تەنانەت مافی ئەوەیان لێ دەسەندرێتەوە کە باسی ئەم زوڵم و ستەمەی خۆیان بکەن و دەردەدڵی خۆیان بکەن لە ڕاگەیاندنەکاندا.\nزۆر هەوڵمدا لەگەڵ ئەم قوتابیانەدا لە ڕێگەی یەکێکیانەوە، کە لەسەر ئەم مەسەلەیە بنووسم و نەیەڵم ئەم مافەیان بفەوتێت و بیکەم بە هەرا لەسەر پەروەردە و مامۆستاکانیان و بەڕێوەبەرەکەیان، دەپاڕانەوە کە شتی وا نەکەم چونکە هێندەی تر دەکەونە بەر ڕق و کینەی مامۆستاکانیان و بەڕێوەبەرەکەیان. ئەم چیرۆکە وەک بیستم قوتابی پۆلی 12ەشی گرتۆتەوە، قوتابی هەبووە پێیڕاگەیندراوە کە لە پۆلی 12 دەرچووە، چوەتە زنکۆ، لە پڕ لە زانکۆ پێیڕاگەیەندراوە کە دەرنەچووە و بە هەڵە پێیڕاگەیەندراوە کە دەرچووە! گەڕانویانەتەوە بۆ پۆلی 12. ئەمانە نەک هەر کارەساتە بەڵکو تاونێکی گەورەیە بەرامبەر بە قوتابیان دەکرێت.\nئەم کارەسات و تاوانە، لە کاتێکدا دەکرێت، کە لە زۆربەی هەرە زۆری سیستمی فێرەگکانی دنیادا کەوتن نەماوە، فێرگە جێگەی زانین و فێربوونە، نەک جێگەی سازا و کەوتن و هەڕەشەکردن.\nسیستمی فێرگە و پەروەردە و زانین لە وڵاتی فنلندەدا، کە پێشکەوتووترین سیستمی فێربوون و زانین و پەروەردەیە، نەک هەر کەوتن نییە، بەڵکو فێرگە خۆشترین و بە تامەزرۆترین جێگەیە بۆ فێرخوازان، کە حەز دەکەن ٢٤ بیست و چوار سەعات لە فێرگەدا بمێننەوە، هێندە تامەزۆرن بۆ ئەو فێربوون و پەروەردیە. ئەمەی بەرامبەر بە قوتابی دەکرێت لە فێرگەکانی کوردستاندا دواکەوتووترین فێرگە قبووڵی ناکات، ئەمە هەمان سیستمی حوجرەکانی ساڵەکانی پەنجاکان و شەستەکانە.


پیاو و ژنێك له‌کاتی ئه‌نجامدانی سێکسدا بوون به ژێر شه‌مه‌نده‌فه‌ره‌وه\nموضوع: پیاو و ژنێك له‌کاتی ئه‌نجامدانی سێکسدا بوون به ژێر شه‌مه‌نده‌فه‌ره‌وه الثلاثاء 17 نوفمبر 2009, 3:33 pm\nپیاو و ژنێك خۆیان بۆ نه‌گیراوه، تا بچنه شوێنکی گونجاو سێکسی خۆیان بکه‌ن، هه‌ربۆیه له‌سه‌ر هێڵی شه‌مه‌نده‌فه‌ر تێکه‌ڵی یه‌کتر ده‌بن و گوێ به هۆڕنی شه‌مه‌نده‌فه‌ر ناده‌ن و له‌سه‌ر سێکسی خۆیان به‌رده‌وام ده‌بن و دواتر ده‌بنه قوربانی ئه‌و سێکسه خێرایه.\nئه‌م ڕووداوه‌ش له نزیك "Mpumalanga"ی له باشووری ئه‌فریقیا ڕوویداوه. هه‌روه‌ك "Abie Khoabane"، وته‌بێژی پۆلیس، له لێدوانێکی بۆ ڕۆژنامه‌ی "Sowetan"دا ڕایگه‌یاندووه، ئه‌و پیاو و ژنه هیچ گرنگییه‌کیان به هۆڕنی شه‌مه‌نده‌فه‌ر نه‌داوه و له‌سه‌ر ئه‌نجامدانی سێکسی خۆیان به‌رده‌وامبوون.\nوێستگه‌ی داخراوی شه‌مه‌نده‌فه‌ری نزیك "Kinross" به‌یه‌كێك له مه‌ڵبه‌نده‌کانی سۆزانییه‌کان داده‌نرێت.\nپیاوه‌که ده‌ستبه‌جێ له شوێنی ڕووداودا گیانی ده‌رچوو، به‌ڵام ژنه‌که دوای گواستنه‌وه‌ی بۆ نه‌خۆشخانه به‌هۆی سه‌ختی برینه‌وه گیانی له‌ده‌ستداوه.\nبه‌پێی ڕۆژنامه‌ی "Sowetan" پیاو و ژن تا کاژمێر دووی سه‌رله‌به‌یانی له یه‌كێك له باڕه‌کاندا مه‌یان خواردۆته‌وه\nموضوع: رد: پیاو و ژنێك له‌کاتی ئه‌نجامدانی سێکسدا بوون به ژێر شه‌مه‌نده‌فه‌ره‌وه الإثنين 23 نوفمبر 2009, 4:25 am


00:04 - 24 May 2019\nهەنگاو: دوای جێگیر بوونی گرووپێکی هێزەکانی حەشدی شەعبی لە شاری شنۆ، هەواڵکان باس لە جێگیر بوونی گرووپێکی دیکەی ئەو هێزە عێراقیەی نزیک لە ئێران لە نێوان شارەکانی سەقز و بۆکان دەکەن.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، لەماوەی ڕۆژانی ڕابردوودا زیاتر لە ١٠٠ کەس لە هێزەکانی حەشدی شەعبی بە شێوەیەکی نهێنی لە نێوان شارەکانی سەقز و بۆکان جێگیر بوون.\nفەرماندەیەکی سەربازی لە سەقز وێڕای پشتڕاستکردنەوەی ئەو هەواڵە بە هەواڵنێری هەنگاوی ڕاگەیاندووە کە، ئەو هێزانە بە شێوەیەکی تەواو نهێنی لە کەمپی ناسراو بە ”کەمپی دیلە عێراقییەکان“ لە نێوان گوندەکانی ”سەرچاوە و سەرا“ کە لە سەر جاددەی سەقز بۆ بۆکان هەڵکەوتووە، جێگیر بوون.\nئەو سەرچاوەیە ڕێژەی چەکدارەکانی حەشدی زیاتر لە ١٠٠ کەس ڕاگەیاندووە و وتوویە کە هەموو جۆرە چەک و چۆڵێکیان پێیە و هێزێکی پۆشتە و پەرداخن.\nبە وتەی ئەو سەرچاوە، ناوەندە ئەمنییەکان هاوکات ئەندامانی لایەنە توندئاژۆ ئیسلامییەکانی شاری سەقزیان چەکدار کردووە هەتا لە ئەگەری هەرجۆرە ناڕەزایەتییەک لەو کەسانە وەکوو ئامارازی سەرکوت و بە مەبەستی ترساندنی خەڵک کەڵکیان لێ وەربگرن.\nهەنگاو پێشتر هەواڵی جێگیر بوونی هێزەکانی حەشدی شەعبی لە شاری شنۆ بڵاو کردبووە. هەروەها هێندیک زانیاریش لە سەر جێگیربوونی ئەو هێزانە لە سنوورەکانی مەریوان و کرماشان بڵاو بووەتەوە کە هەتا ئێستا بۆ هەنگاو پشتڕاست نەبووەتەوە.


ئەردۆگان بە چ تەکنیکێکی نوێ نەیارەکانی تیرۆر دەکات؟ – www.facebook.com/sekoy.anarkistan ***** sekoy-anarkistani-kurdiy-zman@riseup.net\nئەردۆگان بە چ تەکنیکێکی نوێ نەیارەکانی تیرۆر دەکات؟\nئەو وێنانەی کە دەیانبینیت، وێنەی فڕۆکەی بێ فڕؤکەوانن، کە بە ئینگلیزی پێی دەوترێت درۆن. ئەم فڕۆکانە بۆ مەبەستی سیخوڕیی و کوشتنی تاکە کەسێك یا خود گروپێك یا لێدان لە نیشانەیەك، بەکاردەهێنرێن. ئەم فڕۆکانە دەتوانن بۆ ماوەی 24 کاژێر بە ئاسمانەوە بە بەرزی 7300 میتر بمێنێتەوە و دەتوانن تا 150 کیلۆ بارەکەی بێت . تورکیا دووەم دەوڵەتە لە دونیادا لە دوای ئەمریکاوە کە زۆر بە دەقیقی و زۆر شاراەزایانە ئەم فڕۆکە بێ فڕۆکەوانانە بەکاردەهێنێت. تا ئێستا 449 کەسی پێ لەناوبردووە لە 3 ئۆپەراسۆێنی گەورەشدا بەکاریهێناوە.\nتورکیا لە ساڵی 2014 دا داوای لە ئەمەریکا کرد کە پێی بفرۆشێت بەڵام کۆنگریس ڕازی نەبوون چونکە دەیانزانی کە ڕەنگە بۆ کوشتاری خەڵکی مەدەنی بەکاریان بهێنێت ، بۆیە بڕیاری دا کە خۆی دروستیان بکات . لە ساڵی 2015 دا تورکیا سەرکەوتوانە توانی باشترینیان دروستبکات ، ئێستاش بریتانیا ساروخەکانی بۆ دابین دەکات. ئەو کارگەیەشی کە ئەم ساروخانە و تڕوتفاقی جەنگی دروست دەکات و ساڵانەش مامەڵە لەتەک دەولەتی تورکیا دەکات، لە شاری ‘برایتنی’ بریتانیایە . تورکیا ئەم جۆرە فڕۆکانەی لە عەفرین چەند جارێك بەکارهێناوە و بە بەردەوامیش دژ بە پەکەکە بەکاریان دەهێنێت.\nPrevious Postماڵتا و شەپۆلی خۆپیشاندانەکان :Next PostThe protests in Lebanon


5/16/2019 10:52:00 AM 75 جار خوێندراوەتەوە\nئەشكەنجەی دەرونی و پەیامی زیندان\nلەساڵی (1999)وە، بە پیلانێكی نێودەوڵەتی و ئیقلیمی، كە لەكۆتایی جەنگی ساردیشدا، سەرۆكی پەكەكە رفێنراو لە زیندانی ئیمراڵی توند كرا. هەرگیز نەدەبوو پیلانگێڕی وا لەلایەن زلهێزێكەوە، ئەنجام بدرێ. لەوساوە نەتەوەی كورد و هەندێ رێكخراوی دۆست نەبێ، دەوڵەتان، یەكێتیی ئۆروپا، ناوەندەكانی یاسایی و مافی مرۆڤ، بۆ ئازادكرنی، هەڵوێستێكی شەرمنانەیان هەیە. ئەمە لەكاتێكدایە، مرۆڤێك لەهەر وڵاتێكی تر بگیرێ، دەنگی ناڕەزایی بۆ بەرزدەكەنەوە. ئەم بێدەنگیە لەسەر ئەم كەیسە سیاسی-مرۆیی- دیموكراسیە، پاشماوەی سیاسەتی سەردەمی بەرژەوەندخوازی جەنگی ساردە، كە سەراپا ناكۆكە لەگەڵ لافلێدانی دیموكراسی هەزارەی سێیەم.\nسەرۆكی پەكەكە دوو دەهەیە لەزیندانە، لەو ماوەیەدا، ئەشكەنجەیەكی دەرونی زۆر دراوە. بەڵام لەناو هاوكێشەكاندا، نە ئەمریكا، كە دەستی هەبوو لە رفاندنی ئۆجەلان، توانی كاریگەریەكانی خەباتی رزگاریخوازانی باكوری كوردستان، هەروا هی رۆژئاوای كوردستان فەرامۆش بكات. نە وڵاتانی ئۆروپاش توانییان كێشەی نەتەوەكەمان نادیدە بگرن.\nلەباكوردا، (هەدەپە) توانی كاریگەری لەسەر توركیا و ناوچەكەو جیهانیش دابنێ. پەكەكەش سەرەڕای پیلانەكان، خۆی راگرتوەو لەناو هاوكێشەكاندا، كاریگەرە. پەیەدەو رۆژئاوای كوردستانیش، پتر لەهەموو لایەك و لەماوەیەكی كورتدا، لەچاو بەشەكانی دیكەی كوردستان، توانیان، لەناو سوریاو لەناوچەكەو جیهانیشدا (سەرەڕای رەخنەكان كە لەسەریان هەمانە) سەربكەون و پێشكەوتنی گەورە بەدەستبهێنن، بە ڕادەیەك كە ئەمریكا، فەرەنسا، روسیا و دەوڵەتگەلی تریش، پشتیوان، یان لایەنگریانن.\nكەوابێ؛ چارەنوسی كورد بە پای پیلانی توركیاو سەردەمی فڕاندنی ئۆجەلان، ئەو كاریگەریە ترسناكەی نەبوو، كە بۆی دانرابوو. ئەوەی لەدەستی توركیادا ماوە، زۆرتر ئەشكەنجەی دەرونی ئۆجەلان و پەیڕەوان و پشتیوانەكانیانە، زەقترینی، رێگەنەدان بە چاوپێكەوتنە. ئەمیش ناوبەناو كاریگەریەكەی پێچەوانە دەكەوێتەوە. بۆیە، دەوڵەتی توركیا، ناچار دەبێت هانا بۆ ئیمراڵی ببات و ئۆجەلان پەیامێك بڵاوبكاتەوە. بەدەر لەوەی سیناریۆی پەیامەكە چۆن چۆنی دادەڕێژرێ، بەڵام ئەو راستیە بەڵگەنەویستە كە كاریگەریەكانی ئۆجەلان و حزبەكەی و چالاكیە جۆراوجۆرەكان، توركیا ناچار دەكات، پەنای پەیام نوسینی بۆ ببەن.\nپەیامی ئەمجارە، هەر وەكو جارانی پێشوو، رەزامەندی بڵاوكردنەوەی، بە رەسمی هەبووە، لەدۆخی توركیا و ناوچەكەدا، خوێندنەوەی باش هەڵدەگرێ. هەم خوێدنەوەی سیاسەتی توركیا و ئاكپارتی دوای ئاكامی هەڵبژاردنی شارەوانیەكان، هەم، ناوەرۆكی نامەكەش بۆچونی نوێی تیایەو ئاراستەی نوێش دەردەخات.. كە پێچەوانەیە، لەگەڵ بۆچون و ئاراستەكانی رابوردوو!\nئاراستە نوێكە چیە؟\nدیقەت لە دێڕ بە دێڕی پەیامەكە بدرێ، بۆچونەكان كورتن، بەڵام مانشێتی هەلومەرجەكەن.\nسەرۆكی (پەكەكە) كە (35) ساڵە خەباتی چەكداری دەكات و لەروانگەی ئایدیۆلۆژی رابوردویاندا، پێیانوابوو، دەتوانن هەر چوار پارچەكە تەنها بە شۆڕشی چەكداری رزگار بكەن. تەنانەت، پێیان وابوو، جگە لەخۆیان، هیچ هێزێكی دیكە، رزگاركەری راستەقینەی كوردستان نیە(جار جار بەخائینیشیان دەزانین) ئەمە جگە لەوەی هەوڵێكی زۆریان دا هێزی ئەڵتەرناتیڤی هەموو بەشەكانی كوردستان، دروست بكەن. لایەنی كەم لە باشورو رۆژهەڵاتی كوردستاندا، نەچووە سەر! ئێستا، سەرۆكی ئەم حزبە، پێچەوانەی رێبازی ئایدیۆلۆژی ناسیۆنالیستی رابوردویان، پەیامەكەی، چەندین پەیامی سیاسەتی نوێی تێدایە:\nیەكەمیان: "رێككەوتنی قوڵی كۆمەڵایەتی" ئەو بۆچونە كوتومت ئەوە دەگەیەنێ، كە پەیمانی كۆمەڵایەتی هاوبەش لەسەر ئاستی توركیادا، هەبێ. نەك دابڕانی نەتەوایەتی.\nدووەمیان: "چارەسەری كێشەكان بە رێبازی دانوستانی دیموكراسی دوور لە كولتوری دژایەتی و شەڕ"..\nئەمەش، لەكاتێكدا لە پەیامەكەدا هاتووە كە (پەكەكە) هێشتا لەشۆڕشی درێژخایەن و (پەیەدە)ش خاوەنی هێزی چەكداری بەهێزە. كەچی ئاشتی و دیموكراسی كراوەتە بنەما.\nسێیەمیان: "كێشەكانی توركیا بەهێزی نەرم و ئەقڵ، سیاسی و كولتوری چارەسەربكرێ، نەك بە رێبازەكانی توندوتیژی جەستەیی".\nئەم بۆچونەش، جەخت دەكاتەوە، كە خەباتی چەكداری، ناتوانێ ئامانجە دیموكراسیەكان و رزگاری گەلان بەدیبهێنێ. زۆر جوانی فەرموە كە دەڵێ: هێزی نەرم و ئەقڵ.. هێزی نەرم، تێزێكە دوو دەهەیە كەوتۆتە ناو ئەدەبیاتی سیاسیەوە، چین بە باشترین شێوە بەكاریدەهێنێ.\nچوارەمیان: "سوریا، دوور لەكولتوری شەڕ، لە یەكپارچەیی سوریاداو بە روانگەی دیموكراسی خۆجێیی كە دەستوری بنەڕەتی مسۆگەر بكات"..\nلێرەدا، ئۆجەلان، رەهەندی بڕیارەكان دەپەڕێنێتەوە بۆ سوریا و لەسوریاشدا، دورونزیك باسی رۆژئاوا، یان رۆژئاوای كوردستان، یاخود مافی نەتەوایەتی، هەر ناكات. ئەمەش ئەوە دەگەیەنێ كە دۆخی سوریا و دۆخی سیاسەتی نێودەوڵەتی، لەسوریا و ناوچەكەدا، بەرەو ئاقاری پاراستنی حكومەت و قەوارەی ئێستای سوریا، كۆتایی هاتووە.\nلەم پەیامەدا، ئۆجەلان، باش قوڵبۆتەوە لە سیاسەتی ئیقلیمی، بۆیە لەسەر سوریا دەڵێ: پێویستە هەستیاریەكانی توركیاش ببینرێت! چاومان لـێ یە، نەك بۆ باكور، بەڵكو بۆ رۆژئاواش، ئاراستەكە سەرپا دەگۆڕێ!\nپێنجەمیان: "باسكردنی پەیامی (2013) و ئاشتیەكی بەڕومەت و چارەسەری سیاسەتی دیموكراسی"..\nلەم بۆچونەشدا، دوپاتكردنەوەی سیاسەتی دژایەتی توندوتیژی و پێداگرییە لەسەر چارەسەری ئاشتی و دیموكراسی.\nلەدوا مەبەستی پەیامەكەشدا، جەختكردنەوە لەسەر (ئاشتیەكی بەرومەت) و (چارەسەری سیاسەتی دیموكراسی) ئیدی گومان ناهێڵێ كە سەرۆكی (پەكەكە) و ئاراستەی ستراتیژیە نوێكەی، لەگەڵ گۆڕانكاریەكانی سەردەمەكەو ناو توركیاو ناوچەكە، گونجاندووە. ئەمەش سیاسەتێكە، سیاسەتی سەردەمەكەو ناوچەكەو جیهانەكەو ناوخۆیەكە، خواستویەتی. ئایا، ئەم سیاسەتە لە توركیاو سوریادا دەچێتەسەر و سەردەگرێ؟\nبۆ وەڵامدانەوەی ئەم پرسیارە، با ئاوڕێك لە توركیا بدەینەوە:\nدۆخی ئاڵۆزاوی توركیا\nرۆژی (14/10/2012) لە ئەنقەرەو لە كۆنگرەی (بەدەپە) وتارێكمان پێشكەشكردو لەبەشێكیدا گوتمان: ئێستاش، با نەتەوەی عەرەبی برامان، نەتەوەی فارسی برامان، نەتەوەی توركی برامان، بزانن ئێمەی كورد بەرەو ئاشتی و برایەتی بەڕێگاوەین، بەرەو دیموكراسی بەڕێگاوەین. نامانەوێت خوێنی توركێك، فارسێك، عەرەبێك بەدەستی كورد بڕژێت، ناشمانەوێت خوێنی هیچ كوردێك بەدەستی ئەوان بڕژێت. ئەمانوێت بەیەكەوە دیموكرات بین، بەیەكەوە ئازادیخوازبین، بەیەكەوە رۆژهەڵات و وڵاتەكانمان ئاوەدان بكەینەوە. بەیەكەوە كێشەكانمان چارەسەر بكەین، بەیەكەوە خزمەتی ژن بكەین، خزمەتی منداڵ بكەین، خزمەتی تەندروستی بكەین، خزمەتی جوانی بكەین، خزمەتی سەیران بكەین، خزمەتی پێشكەوتن بكەین.\nئەم گوتارە، لێكەوتەی چەشناو چەشنی لێكەوتەوە. بەڵام دەنگدانەوەكەی و تێگەیشتنەكەی، بۆ كوردایەتی هاوچەرخ، جیاواز بوو لە گوتاری كلاسیكی كوردایەتی.\nلە درێژەی ئەو بۆچونانەدا دوای سـێ ساڵ لە (20/7/2015) دا، نامیلكەیەكمان بە ناونیشانی (كوردستان، هەدەپە، توركیا روەو كام بەستێنی سیاسی؟) نوسی و لە (كوردستانی نوێ)دا بڵاوكرایەوە. لە لاپەڕە (48)دا كوتومت وتومانە:\nكە نگینی سەربەخۆیی چوارپارچەكەمان نەبێ و، تێزەكانی هەشتاكان لەمبارەوە هەتا ئێستا مایە پوچ دەرچووبن، ئەمە ئەوە ناگەیەنێ كە لە خەمی بەدیهێنانی باقی ئەركە نەتەوەیی و دیموكراسیەكانمان كەمتەرخەم بین، یان ئاستی خەباتی رزگاری بەشەكانی كوردستان و پەیوەندی ئۆرگانیكی كوردایەتی، لە بەشەكاندا نەبینین و بەرنامەی نوێی سیاسی لەبەر رۆشنایی دۆخی رەخساوی سەردەمەكە بۆ دانەڕێژین.\nئەم دەقە، بەراورد بكرێ بە پەیامە نوێكەی ئۆجەلان، سەرەنجامەكەی چۆن دەكەوێتەوە؟. وەڵامەكەی بۆ ویژدانی خوێنەر جێ دێڵم.\nلەهەمان نامیلكەداو لەلاپەڕە (58)دا، نوسیومانە:\nبەستێنی دیموكراسیەكە دیارە، ئەویش سیستمێكی دیموكراسی، بەهەموو چەمك و چەك و ململانێیەكی هاوچەرخ. بۆ سیستمێكی دیموكراسی راستەقینە. نەك سیستمێك كەمالیزم نیو سەدەو ئاكپارتیش چەندین دەهە لەناو بازنەی داخراوی (ناسیۆنالیستی، ئایدیالیستی، كاپتیالیستی) توركیا قۆرغی تورك بكەن و گەلانی دیكەو هێزە دیموكراسیەكانی دیكە بچەوسێننەوە.\nلەم دەقەشدا، رونە كە پێشبینی ئەم سەرەنجامە سیاسییە كراوە.\nئایا توركیا دەگۆڕدرێ؟\nئێستا، كە دەبیستین ئۆجەلان سیاسەتی نوێ رادەگەیەنێ، پرسیارەكە ئەوەیە كە ئایا توركیاش، سیاسەتی خۆی دەگۆڕێ؟ لە وەڵامدا دەڵێین:\nتوركیا، لەسەر ئاستەكانی ئابوری، سیاسی، عەسكەری، ئەمنی و متمانەی رای گشتی، دوچاری پاشەكشەو ئاڵۆزی بووە.\n-لە توركیادا؛ رۆژی (15/7/2016) كودەتا كرا.\n-لە توركیادا؛ دیموكراسی پاشەكشەی كردووەو دەیان هەزار سیاسی، نوسەر، پارێزەر، سەرۆكی شارەوانی، سەركردەی سیاسی و مامۆستای زانكۆ، بە ئایدیۆلۆژیەتی جیاوازەوە، لە زینداندان.\n-لە توركیادا؛ ئاكپارتی، دوچاری كێشەی دەرون حیزبی قوڵبووەو سەركردە دیارەكانیان، كە یەكێكیان سەرۆككۆمارو ئەوی دیكەیان سەرۆكوەزیران بووە، دوور كەوتوونەتەوەو پێ دەچێ، حیزبێكی نوێش دابمەزرێنن. یان لەناو حزیبەكەدا چاوەڕێی ئاڵوگۆڕی چاوەڕواننەكراو لە رابەرو سەركردایەتیاندا، دەكرێ، هەتا، رابەرایەتیەكە بگرنە چنگ!\n-لە توركیادا؛ لیرەی توركیا، شكاوەو قەیرانی دارایی و ئاوسان و داڕمان، وڵاتەكەی خستۆتە ئاستەنگی قوڵەوە.\n-لە توركیا؛ سیاسەتی نێودەوڵەتی سەركەوتوو نییەو ناو بەناو لەگەڵ ئەمریكا، روسیا، فەڕەنسا، ئەڵمانیا، دوچاری تەنگژەی قوڵدێ. بەهۆی رێبازی ئیسلامی ئیخوانیشەوە، لەگەڵ زۆربەی وڵاتانی عەرەبی (قەتەری لێدەرچێ) و تاڕادەیەك (لیبیا)ش، نێوان ترازاوە.\n-لەتوركیادا؛ دوا هەڵبژاردنی شارەوانیەكان، دەریان خست، ئاكپارتی، لەناو رای گشتی دا، باجی ئەو سیاسەتانەی داوە. بۆیە لە ئەستەنبوڵ، ئەنقەرە، ئەزمیر، پاشەكشەی كردووە. ئەمەش گورزێكی جەماوەری ترسناكە بۆ ئاكپارتی، چونكە بودجەی شارەوانی ئەستەنبوڵ هەشت ملیارو (500) ملیۆن دۆلارە. بودجەی ئەنقەرە بە قەد بودجەی (3) وەزارەتە. توركیاش لەناو خەڵكدا، واتا؛ شارەوانیەكان، نەك وەزارەتەكان.\n-كێشەی توركیاو یەكێتی ئۆروپا، سەبارەت بە دیموكراسی و مافی مرۆڤ چارەسەرنەكراوە.\nلەو راستیانەوە، دەمەوێ بڵێم: حكومەتی توركیا، بە بەرنامەو بڕیار، لەم دۆخەدا رێگەی داوە ئۆجەلان پەیامە نوێكەی بڵاو بكاتەوە، ئێستا پرسیار ئەوەیە كە: توركیا لە وەڵامی ئەو پەیامەدا، كە ناوەرۆكەكەی رۆشن و راشكاوە، چی دەڵێ؟\nئێمە پێمان وایە، هەتا ئێستاش، لەلایەن ئاكپارتیەوە، هیچ دەستەبەرێكی سیاسی و یاسایی بۆ مافە دیموكراسیەكانی باكورو رۆژئاوای كوردستان نییە. لە پەیامەكەی ئۆجەلانیشدا، رەچاوی هەستیاری توركیا لە رۆژئاوادا، تیشكی خراوەتە سەرو ئەمەش وامان پێ دەڵـێ كە:\nتوركیا، چاوەڕێیە هەتا، بزانێ كاریگەری پەیامەكە لەسەر پەیەدەو رۆژئاوا چۆنەو چەندە؟ بۆ وایە لە روانگەی ئێمەوە؟\nچونكە، سوریاو رۆژئاوا، سەبارەت بە توركیا، كێشەیەكە هەم لەدەرەوەی سنورێتی و هەم دەركەوت بە داگیركردنی (عەفرین)یش، هاوكێشەكەی نەگۆڕدرا. بڕیاریش هەیە دەستوری سوریا لە كۆنگرەی ژنێڤ دا ، بگۆڕدرێ. كێشەی كوردو گەلانی دیكە، لەو دەستورە پێشنیاز كراوەدا، لە ئارادایە. توركیا زۆر لەم راستییە نیگەرانە. ئا ئەمەیە دوڕیانێكی هەستیارو مەترسیدار.\nحكومەتی توركیا، بچوكترین پەنجەرەی لە توركیادا، بۆ چارەسەری كێشەی باكوری كوردستان نەكردبێتەوە، داخۆ، بەبێ دەستبەری مافە دیموكراسیەكان، لە سوریادا، خوانەخواستە، پەیەدە، لەژێر كاریگەری پەیامەكەدا، نەرمیەكی زۆر بنوێنێ، (لەناو سوریا) و (بەڕەچاوكردنی هەستیاری) توركیا، ئاخۆ چی رودەدات؟\nدۆخی توركیا، هاوكێشەكانی ناوچەكە، سیاسەتی نێودەوڵەتی و ئەگەرە سیاسییە چاوەڕوانكراو، یان چاوەڕواننەكراوەكان، پێمان دەڵـێ:\nپەیەدە، گرنگە لەناو پرۆسەی چارەسەری (سیاسی، ئاشتی، دیموكراسی) سوریادا بێ. ئەمەش بەچارەسەری كێشە سیاسییە ناوخۆییەكانی هێزەكانی رۆژئاوا باشتر دێتەدی. لێرەوە دەڵێین: بەبێ دەستەبەری دەستوری و سیاسی، پەیەدە هەر بڕیارێكی سیاسی، بە تەمای ئایندەیەكی نادیاری سیاسی بدات، هەڵەیەكی كوشندە دەكات.\nبۆ توركیاش، لامان وایە، ئاكپارتی، پێویستی بە پیاداچونەوەی سیاسەتەكانی هەیە. رەنگە پیاچونەوەی واش ئەنجامبدات. گەر ئەنجامیشی بدات، بێگومان ناتوانێ كێشەی ئۆجەلان و پەكەكەو هەدەپە، نادیدە بگرێ.\nبۆیە، لە توركیاو باكوریشدا، پشووی شۆڕشگێڕانە، پێویستە. ئەگەر توركیا راست بكات، لەو پەیامەی سەرۆكی پەكەكە رۆشنتر نەدراوەو نادرێ، بۆ چارەسەری دیموكراسی و ئاشتەوایی دوور لە توندوتیژی.\nدەمێنێتەوە، بڵێین: كێشەی قوڵی ئەمریكاو ئێران و جەمسەرەكانیان، لە كێشمەكێشی هەڵایسانی جەنگ، یان دۆزینەوەی رێگە چارەسەری گونجاو، لەسەر سەراپای ناوچەكە، بە توركیاو سوریاشەوە، كاریگەریەكانی دیارن و زیاتریش دەردەكەون. لەناو هاوكێشەكاندا، خوێندنەوەی ئەم كێشە گەورەیەو ئەگەری شەڕو ئاشتیەكەی، زۆر زۆر گرنگە. بۆمان بلوێ، وتارێك لەم بارەشەوە دەنوسین.


فلیپین.. به‌هۆی تۆفانه‌وه 59 كه‌س گیانیان له‌ده‌ست دا\nژماره‌ی ئه‌و كه‌سانه‌ی له وڵاتی فلیپین به‌هۆی تۆفانه‌وه گیانیان له‌ده‌ست دا گه‌یشته 59 كه‌س. ناوه‌ندی كه‌شناسیی چینیش رایگه‌یاندووه: ناوچه‌كانی باشووری وڵاته‌كه‌ی به هۆی تۆفانه‌كه‌وه له به‌رده‌م تاقیكردنه‌وه‌یه‌كی سه‌خت و توندان.\nدوێنێ تۆفانی مانگكوت كه‌ناراوه‌كانی باكووری فلیپینی گرته‌وه و، زیانی گیانی و ماددیی گه‌وره‌ی له‌و وڵاته خسته‌وه.\nبه‌پێی دوایین ئاماره‌كان 59 كه‌س به‌هۆی تۆفانه‌كه‌وه گیانیان له‌ده‌ست داوه و، ژماره‌یه‌كی زۆریش بریندار بوون.\nبه‌یانیی ئه‌مڕۆش باهۆزه‌كه گه‌یشته ناوچه‌كانی باشووری چین. ناوه‌ندی كه‌شناسیی چین ڕایگه‌یاندووه "ناوچه‌كانی باشووری وڵات به‌هۆی باهۆزی (مانگكوت)ه‌وه له به‌رده‌م تاقیكردنه‌وه‌یه‌كی سه‌خت و توندان".\nبه‌رپرسانی هۆنگ كۆنگ و باشووری چین، ئاستی هۆشدارییه‌كانیان بۆ به‌رزترین ئاست به‌رزكردووه‌ته‌وه و، داوایان كردووه كه 500 هه‌زار كه‌س له حه‌وت شاری سه‌ر به پارێزگای گوانگدۆنگ بگوازرێنه‌وه.\nهه‌روه‌ها له چه‌ندین ناوچه ده‌وامی فه‌رمیی داموده‌زگاكانی حكومه‌ت ڕاگیراون و، سه‌دان گه‌شتی ئاسمانی له‌گه‌ڵ سه‌رجه‌م گه‌شته‌كانی شه‌مه‌نده‌فه‌ر له نێوان هه‌ردوو پارێزگای هینان و گوانگدۆنگ هه‌ڵوه‌شێندراونه‌ته‌وه.\n795 جار خوێندراوەتەوە


شیعر له په‌راوێزی كتێبی راوه مه‌حاڵدا – Knwe.org\nسەرەکی » ئەدەب و هونەر » شیعر له په‌راوێزی كتێبی راوه مه‌حاڵدا\nشیعر له په‌راوێزی كتێبی راوه مه‌حاڵدا\nشیعر چییه؟ یه‌كێك له‌و پرسیارانه‌ی به‌درێژایی مێژوو، وه‌ڵامێكی لۆژیكی و بابه‌تی و ماناداری نییه. به‌و پێیه‌ی هه‌میشه شیعر وه‌ك ژانرێك له ده‌ره‌وه‌ی پێناسه‌كردن ده‌بینرێت. ته‌نانه‌ت خودی شاعیرانیش له ئه‌زموونی شیعریی خۆیاندا، هه‌میشه خۆیان له‌و پرسیاره ده‌بوێرن. ژان كۆكتۆی شاعیر و هونه‌رمه‌ندی ئینگلیز، دوای ساڵانێك له نووسینی شیعر دواجار گوتی: (شیعر پێداویستییه‌كه خۆزگه ده‌مزانی بۆ) گه‌لێك جار پێناسه‌ی په‌خشانئامێز و رازانه‌وه‌ی زمانه‌وانی بۆ شیعر و دنیای شیعر ده‌كرێت، كه هه‌ندێك به ئیلهام و هه‌ندێك به رامان و دیتن و به‌ركه‌وتن و كاریگه‌ریی سۆز و خه‌یاڵ و به گه‌لێك ناونیشانی دیكه‌ش ده‌یناسێنن. به‌ڵام دواجار، شیعر له ده‌ره‌وه‌ی هه‌موو جۆره پێناسه‌یه‌كه. نووسه‌ری كتێبی (راوه مه‌حاڵ) یش، هه‌وڵده‌دات پێناسه‌یه‌ك بۆ شیعر دابتاشێت، له كاتێكدا شیعر ناچێته نێو چوارچێوه‌ی هیچ پێناسه‌یه‌كه‌وه، به تایبه‌تیش ئه‌و پێناسه ساده و بێمانایانه‌ی ئه‌و بۆ شیعر له‌و كتێبه‌دا كردوونی. ناوه‌ڕۆكی كتێبه‌كه له چه‌ند وتارێك پێكهاتووه له‌باره‌ی راڤه‌كردنی شیعر و هه‌وڵدان بۆ پێناسه‌كردنی و دواتریش باسكردن له شیعری هاوچه‌رخ و دنیابینی شاعیران به‌گشتی.\nشاعیر و كێرد\nبه‌ر له هه‌موو شتێك ده‌كرێ بڵێین، زمانی دوان له شیعر له‌و كتێبه‌دا، زمانێكی هێنده ساده و نا لۆژیكی و نا هونه‌ری و نا بابه‌تییه، كه خوێنه‌ر سه‌یری پێ دێت ئه‌م جۆره پێناسانه بۆ شیعر بكرێن كه تا ئێستاش نه‌توانراوه شیعر وه‌ك ئه‌وه‌ی كه هه‌یه پێناسه بكرێت. كه‌چی نووسه‌ری كتێبه‌كه، به‌هه‌ندێك ده‌ربڕینی نامۆ و گوازرشتی نا ئه‌ده‌بییه‌وه، ده‌یه‌وێت شیعر پێناسه بكات. بۆ نموونه ده‌نووسێت: (شاعیر ده‌بێ كێردێكی تیژ تیژ بێ ره‌حمانه به ناو زامی مرۆڤدا بگێڕێت و توێ توێ خوێی پێوه بكات، ئه‌مه شیعرییه‌تی راسته‌قینه به شیعری كوردی ده‌به‌خشێ و بێباكانه به ئه‌فسانه‌ی ده‌سپێرێ و ده‌ق له خوێنه‌ری ته‌مبه‌ڵیش ده‌پارێزێت. لا58). ئه‌م جۆره وه‌سفانه‌ی شیعر، له دنیای شیعری ئه‌مڕۆدا جێگه‌یان نابێته‌وه. ئه‌م جۆره ناساندنه، له‌وه ده‌چێت كه چۆن شێفێك خه‌ڵكی فێری به‌چێژترین و خۆشترین چێشت لێنان ده‌كات. مانای چییه شاعیر كێردی تیژی پێ بێت، ئایا شاعیر گۆشتفرۆشه؟ ئێمه ده‌زانین مه‌به‌ستی له زمان و گوتاری شیعرییانه‌ی شاعیره، به‌ڵام ئایا به‌م جۆره پێناسه نامۆ و كۆمێدییانه، وه‌سفی شاعیر ده‌كرێت؟ وتاره‌كانی ئه‌م كتێبه، هێنده‌ی له وتاری رۆژ و راگوزه‌ر و دیدی رۆژنامه‌نووسێكی بێ ئه‌زموون ده‌چن، هێنده به‌رهه‌می دنیابینی نووسه‌رێك نییه كه ته‌مه‌نێكی زۆری له‌گه‌ڵ ئه‌ده‌ب بردبێته سه‌ر. ئه‌م جۆره روانینه بۆ شیعر، به بڕوای من به پله‌ی یه‌كه‌م په‌یوه‌ندی به‌وه‌وه هه‌یه كه نووسه‌ری كتێبه‌كه چیڕۆكنووسه و هیچ په‌یوه‌ندییه‌كی به دنیای شیعره‌وه نییه، كه‌سێكیش له بوارێك شاره‌زایی نه‌بێت، به‌دڵنیاییه‌وه ناساندن و پێناسه‌كردنیشی، ره‌نگداه‌وه‌ی ئه‌و ناشاره‌زاییه ده‌بێت. ئه‌مه به‌و مانایه نییه كه نه‌توانێت له شیعر بدوێت، به پێچه‌وانه‌وه به‌ڵكو به‌و مانایه‌ی ناكرێت به‌و شێوه‌یه له شیعر بڕوانێت كه تیایدا هه‌موو ره‌هه‌نده‌كانی شیعر له چه‌ند دیدگایه‌كی ساده و بێ ئه‌رزشدا كۆده‌كاته‌وه. وتاره‌كان جگه له‌وه‌ی هیچ رایه‌ڵێكی بابه‌تی به یه‌كه‌وه‌یان نا به‌ستێته‌وه، هاوكات له‌گه‌لێك شوێنی كتێبه‌كه‌ش دووباره ده‌بنه‌وه. بێگومان راڤه‌كردنی شیعر به‌كۆی گشتی و به‌بێ له‌به‌رچاوگرتنی قۆناغ و مێژووی شیعریی، راڤه‌كردنێكی ناته‌واو ده‌بێت. چونكه ئه‌زموونی شیعریی، به‌رمه‌بنای سه‌رده‌م و قۆناغێكی دیاریكراوه و دواتر ئه‌زموونی دیكه دێنه ئاراوه. ئه‌م هه‌مه‌چه‌شنییه له ئه‌زموونی شیعریدا، پێویستی به روانگه‌ی جیاواز و خوێندنه‌وه‌ی جیاواز ده‌بێت. كه‌چی نووسه‌ری ئه‌و كتێبه، هه‌وڵده‌دات ئه‌زموونی شیعری به‌كۆی فۆرم و دنیابینی جیاوازه‌وه، بخاته نێو یه‌ك شوناس و پێناسه‌وه. ئه‌م پێناسه و ناساندنه‌ی نووسه‌ر بۆ دنیای شیعر و نوێخوازی شیعر و گه‌لێك چه‌مكی دیكه‌ی ده‌كات، له دنیای شیعردا نه باوی ماوه، نه گوزارشتكردنێكی بابه‌تی و لۆژیكیانه‌شه بۆ شیعر. بۆ نموونه نووسه‌ر له‌باره‌ی شاعیری گه‌وره و شاعیری بچووك ده‌نووسێت: (جیاوازی شاعیری گه‌وره و بچووك ئه‌وه‌یه، كه بچووك كاتێ گوزارشت ده‌كات ته‌نیا گوزارشت له خۆی ده‌كات، به‌ڵام گه‌وره كه گوزارشت ده‌كات ئه‌وا گوزارشت له هه‌موو سه‌رده‌مه‌كه‌ی ده‌كات.لا13) له راستیدا، ده‌سته‌واژه‌ی شاعیری گه‌وره و شاعیری بچووك له دنیای ئه‌ده‌بدا، پۆلێنكردنێكی نا لۆژییكی و نا شیعرییه. نه‌ك له‌به‌ر ئه‌وه‌ی نه‌ته‌وه‌یه‌ك شاعیری گه‌وره و هه‌ڵكه‌وتووی نه‌بێت وه‌ك (شێركۆ بێكه‌س له كورد و مه‌حمود ده‌روێش له عه‌ره‌به‌كان) به‌ڵكو به‌و مانایه‌ی كه نووسه‌ری ئه‌و كتێبه دیاری كردووه بۆ له یه‌ك جیاكردنه‌وه‌ی شاعیری گه‌وره و بچووك. هه‌تا ئێستا، تێڕوانینی هێنده نامۆ و سه‌یرم بۆ شیعری كوردی، له‌میانه‌ی خوێندنه‌وه‌دا نه‌بینیوه. چونكه شاعیری گه‌وره و بچووك به‌وه له یه‌كتری جیا ناكرێنه‌وه.\nئایا شاعیری گه‌وره‌مان نییه؟\nله دوای راپه‌ڕینه‌وه، ئه‌زموونی شیعری كوردی به‌گشتی، ده‌بێته ئه‌زموونێكی خودگه‌رایی و تاكه‌كه‌سی و چیتر بابه‌تی نابێت. ئه‌گه‌ر له رابردووی شیعری كوردیدا، چه‌مكه نه‌ته‌وه‌یی و نیشتمانییه‌كان، به‌رگریی و ئازادی و گوازرشتكردن له تراژیدیای نه‌ته‌وه‌یی، رووبه‌ری شیعری كوردی پێك بهێنن، ئه‌وا له دوای راپه‌ڕینه‌وه ئه‌و گوتاره له شیعری كوردی نامێنێت. ته‌نانه‌ت (شێركۆ بێكه‌س) كه به‌هه‌ڵگری رۆحی تراژیدی و مێژووی برینداری كورد له شیعری كوردیدا ده‌ناسرێت، دنیابینی له ده‌قی (ئێستا كچێك نیشتمانمه) به ته‌واوه‌تی ده‌گۆڕدرێت. ئه‌گه‌ر به‌و پێوه‌ره‌ی نووسه‌ری كتێبه‌كه بێت، ده‌بێ شێركۆ بێكه‌س له لووتكه‌ی شیعری كوردییه‌وه دابه‌زیبێته بنار، چونكه چیتر گوزارشت له سه‌رده‌مه‌كه و واقیعی گشتی ناكات. ئایا ئه‌مه روانینێكی بابه‌تییه بۆ شاعیری گه‌وره و بچووك؟ ئه‌گه‌ر به‌و پێوه‌ره‌ی حه‌مه كه‌ریم عارف بڕوانینه شاعیری گه‌وره و بچووك، ئه‌وا له ئێستادا یه‌ك شاعیرمان نییه گه‌وره بێت و هه‌موویان بچووكن. چونكه هیچ شاعیرێك نییه له‌و سه‌رده‌مه‌دا ئه‌زموونێكی خودگه‌رایی له شیعردا به‌رجه‌سته نه‌كات. شیعری ئێستا كه به شیعری سه‌رده‌می مۆدێرنه ده‌ناسرێت، به جۆرێك ساده و خودی بۆته‌وه، كه شاعیرانێك ئه‌زموونه زۆر تایبه‌تی و كه‌سی و بگره قسه رۆژانه‌ییه‌كانی ژیانی خۆشیان ده‌كه‌نه شیعر. ئیدی كه شاعیرێك له بابه‌ت و واقیعه گشتییه‌كه دابڕا، مانای وانییه شاعیرێكی بچووكه. بۆ نموونه: كه‌س ده‌توانێ به سه‌باح ره‌نجده‌ر بڵێت شاعیرێكی بچووك چونكه ئه‌زموونی شیعری تا ئه‌وپه‌ڕی كه‌سی و خودی و تایبه‌تییه، له كاتێكدا ئێستا یه‌كێكه له ده‌نگه جیاواز و تایبه‌تییه‌كانی شیعر؟ بۆیه ئه‌م تێگه‌یشتنه بۆ شاعیری گه‌وره و بچووك، ته‌نها لای نووسه‌ری ئه‌م كتێبه هه‌یه و له دنیای شیعر و ئه‌ده‌بیاتدا، خه‌وشێكی گه‌وره‌یه به‌م شێوه‌یه ئه‌زموونی شاعیران راڤه بكرێت.\nشیعر و نوێخوازی\nله باره‌ی نوێخوازی شیعرییه‌وه، كه بێگومان نوێخوازی به ته‌نها لایه‌نێكی هونه‌ری شیعر ناگرێته‌وه، به‌ڵكو هیچ نوێكارییه‌ك نییه له شیعردا ئه‌گه‌ر زمان و دنیابینی و فۆرمی شیعری نوێ نه‌بێت، نووسه‌ری ئه‌م كتێبه ده‌نووسێت: (نوێخوازی نه‌یاری هه‌ر ده‌سه‌ڵاتێكه، جا شاعیری نوێخواز له سایه‌ی هه‌ڵومه‌رجی سه‌ركوتكاریدا ناتوانێ ئه‌م ره‌فز و ره‌فزكارییه‌ی خۆی به ئاشكرا ده‌رببرێت و دژایه‌تی خۆی بۆ ده‌سه‌ڵات به راشكاوی ده‌رببرێت. لا23 ) له دوای راپه‌ڕینه‌وه، ئاڕاسته‌یه‌ك هاتۆته نێو ره‌خنه به‌گشتی ئه‌ویش ئه‌وه‌یه، كه ره‌خنه‌كردنی هه‌موو كایه‌یه‌كی ژیان ده‌به‌ستنه‌وه به‌سیاسه‌ت، سیاسه‌تیش له‌حزبایه‌تی كورت ده‌كه‌نه‌وه، حزبایه‌تیش له پارتی و یه‌كێتی ده‌بینن. ئه‌م ئاڕاسته‌یه كه به‌داخه‌وه ره‌هه‌ندییه‌كان داهێنه‌ری بوون، به‌جۆرێك له ره‌خنه ده‌ڕوانێ، كه هه‌موو ره‌خنه‌گرتنێك دواجار ده‌بێ به ره‌خنه‌گرتن و سه‌رزه‌نشتكردنی ده‌سه‌ڵاتی سیاسی كۆتایی بێت. له‌و روانگه‌یه‌وه نووسه‌ری ئه‌م كتێبه‌ش كه‌وتۆته ژێر هه‌مان روانین و هه‌مان هه‌ڵه كه سێ ده‌یه‌یه كاوێژ ده‌كرێته‌وه. به‌ڵام با پرسین نوێخوازی ته‌نها له دژایه‌تی ده‌سه‌ڵاتدایه؟ ئایا گۆران، كه شیعری كوردی نوێ كرده‌وه، دژایه‌تی كام ده‌سه‌ڵاتی كرد؟ ته‌نانه‌ت ده‌یان شیعری بۆ چه‌پ و شیوعی و شۆڕشی چوارده‌ی ته‌مموز نه‌نووسی؟ له ئه‌زموونی شیعری كوردیدا، ده‌یان شاعیر هه‌ن كه دژایه‌تی ده‌سه‌ڵاتیان كرد، به‌ڵام نوێخوازو نوێكه‌ره‌وه‌ی شیعرنین؟ به‌پێچه‌وانه‌وه چه‌ندین شاعیر له‌سه‌ر ئاستی دنیادا شاعیری نوێخوازبوون، به‌ڵام له‌گه‌ڵ رژێمی فاشی نازیدابوون. گوتاری شیعری كوردی له‌دوای هه‌ره‌سی شۆڕشه‌وه تاكو راپه‌ڕین، گوتارێكی به‌رگریكارانه و ئه‌وپه‌ڕی دژایه‌تییه بۆ ده‌سه‌ڵات، به‌ڵام چه‌ند شاعیری نوێخواز له‌و سه‌رده‌مه ده‌ركه‌وتن؟ ئه‌گه‌ر نوێخوازی له شیعردا ببه‌ستینه‌وه به‌دژایه‌تی ده‌سه‌ڵاته‌وه، ئه‌وا هه‌موو شاعیرانی كورد نوێخوازن. چونكه تیایاندا نییه شیعری له دژی ده‌سه‌ڵات و له پێناوی ئازادی نه‌نووسیبێت. ئه‌گه‌ر نوێخوزای ببه‌ستینه‌وه به ده‌سه‌ڵاته‌وه، ئه‌وا هیچ نه‌ته‌وه‌یه‌ك نییه له‌دنیادا هێنده‌ی كورد شاعیری نوێخوازی هه‌بێت.\nشیعر و عه‌قڵ\nهه‌ر له درێژه‌ی باسه‌كانی نێو كتێبه‌كه‌دا، ئه‌مجاره‌یان نووسه‌ر رایه‌كی سه‌یرتر له‌وانی پێشووی ده‌رده‌بڕێت و ده‌نووسێت: (شیعر دیارده‌یه‌كی رۆحییه تا دیارده‌یه‌كی ئه‌قڵانی بێت. لا 33) به‌ڵام ئایا شیعر په‌یوه‌ندی به ئه‌قڵه‌وه نییه؟ مه‌گه‌ر شیعر وه‌ك ژانرێكی ئه‌ده‌بی ره‌نگدانه‌وه‌ی دنیابینی شاعیر نییه و ئه‌و دنیابینیه‌ش به‌شێك نییه له هزر و روانینی ئه‌قڵییانه‌ی مرۆڤ بۆ ژیان و ده‌وروبه‌ر و ژینگه‌ی سروشتی و كۆمه‌ڵایه‌تی و سیاسییانه‌ی مرۆڤ به‌گشتی؟ شیعر چ په‌یوه‌ندییه‌كی به ڕۆحه‌وه هه‌یه؟ گریمان ئه‌گه‌ر شاعیر له خرۆشانێكی گه‌وره‌ی رۆحی و ده‌روونی و سۆزیش دابێت، ئه‌م هه‌ڵومه‌رجه سایكۆلۆژییه ره‌نگدانه‌وه‌ی له‌سه‌ر بیركردنه‌وه و دنیابینی دانانێت و سه‌ره‌نجام ئه‌م دنیابینییه له ده‌قێكی ئه‌ده‌بیدا ره‌نگده‌داته‌وه. نه‌ك شیعر، هه‌موو تێكستێك، به‌رمه‌بنای به‌ركه‌وتنی هزری مرۆڤه به ژیان و ده‌وروبه‌ر. شیعر، به‌رهه‌می هزره، به‌رهه‌می دنیابینی و تێگه‌یشتنی تایبه‌تییانه‌ی شاعیره بۆ رووداوه‌كان نه‌ك دیارده‌یه‌كی رۆحی بێت. ئه‌گه‌ر به رۆحگه‌ریه‌تی بڕوانینه نووسینی شیعر، ئه‌وا سۆفییزمه‌كان هه‌موویان شاعیر ده‌بوون. نووسه‌ر هه‌ر له‌باره‌ی شیعره‌وه ده‌نووسێت: (مه‌به‌ستی شیعری تازه ئه‌وه‌یه كه بگاته دیتنی ئه‌وانه‌ی نایه‌ته دیتن، بیستنی ئه‌وانه‌ی نایه‌ته بیستن، گوتنی ئه‌وانه‌ی نایه‌ته گوتن، گرتنی ئه‌وانه‌ی نایه‌ته گرتن، بۆنكردنی ئه‌وه‌ی نایه‌ته بۆنكردن، فه‌تحی نادیاره‌كان. لا 73) كورت كردنه‌وه‌ی شیعره‌ی تازه و نوێ، به‌و هه‌موو ره‌گه‌زه هونه‌ریی و پێكهاته هونه‌رییه‌ی بینای هونه‌ری ده‌قه‌وه، له‌و قسه سه‌یر و سه‌مه‌رانه، خۆی له‌خۆیدا بێ ئاگایه له شیعر به‌گشتی و شیعری نوێش به تایبه‌تی. چ جای ئه‌وه‌ی نووسه‌ر پێناسه‌ی شیعری نوێ بكات. چونكه ئه‌م ده‌ربڕینانه، له كوێدا له‌گه‌ڵ ره‌وتی نوێخوازانه‌ی شیعر یه‌ك ده‌گرنه‌وه؟ دواجار ده‌مه‌وێ ئاماژه به‌وه بده‌م، كه ئه‌گه‌ر چی نووسه‌ر له‌سه‌ر به‌رگی پێشه‌وه‌ی كتێبه‌كه‌ی نووسیویه‌تی: ( چه‌ند په‌یڤێك ده‌رباره‌ی شیعر و شاعیری) به‌ڵام له‌نێو كتێبه‌كه‌دا ته‌نها سه‌د لاپه‌ڕه‌ی ته‌رخانه بۆ شیعر، سه‌د و سی لاپه‌ڕه‌كه‌ی تری، تایبه‌ت كردووه به‌و چاوپێكه‌وتنانه‌ی له‌گه‌ڵیدا كراون و ئاخنیویه‌ته كتێبه‌كه‌ی. به‌مه‌ش خوێنه‌ر چه‌واشه ده‌كات و فریوی ده‌دا. چونكه كه ناونیشانی كتێبه‌كه ده‌بینێت، وا ده‌زانێت هه‌مووی له‌باره‌ی شیعره‌وه‌یه، به‌ڵام به پێچه‌وانه‌وه‌یه. هیوادارم نووسه‌رانی ئێمه، واز له‌و نه‌ریته خراپه بێنن، كه بیانه‌وێت به به‌ردێك چه‌ند چۆله‌كه‌یه‌ك بپێكن. چونكه بۆ ناوبانگی خۆیان باش نییه.\n*په‌راوێز: ناوی كتێب: راوه مه‌حاڵ، نووسینی: حه‌مه‌كه‌ریم عارف، بڵاوكراوه‌ی سه‌نته‌ری سارا_2020سلێمانی.\nلە ژمارەی رابردوودا لەم لاپەڕەیە بە هۆی هەڵەی تەکنیکییەوە لە جیاتی وێنەی بەرگی کتێبی مەستوورەی ئەردەڵان بەرگی کتێبی سەروتارێک لە فەلسەفەی مێژوو دانرابوو لەگەڵ داوای لێبووردن لە نووسەری بابەتەکە و خوێنەرانی بەڕێز. لاپەڕە 2


نامە بۆ لایەنەکان لەسەر ڕاوێژی نەتەوی | سورانی\nنامە بۆ لایەنەکان لەسەر ڕاوێژی نەتەوی\nڕووناکبیران، حیزب و لایەنە سیاسی و مەدەنیکان\nهەر وەک ئیوە ئاگادارن لە مانگانی رابردوو دا، کۆنگرەی نەتەوەی کوردستان- ک ن ک" دەستی بە زنجیرە چالاکی و سەردانێک لەژێر ناوی "راوێژی نەتەوی" کرد. ئامانج لەو سەردانانە وەرگرتنی بیروبۆچونی پارت و لایەنە سیاسی و کەسایەتی رووناکبیرەکانی کورد بە مەبەستی دۆزینەوەی نەخشەرێگەیەک بۆ چارەسەری پرسی کورد بووە. "راوێژی نەتەوی" هەوڵ دەدات دۆخی هەستیاری رۆژهەڵاتی ناوین شرۆڤە بکات و بە پێی بەرژەوەندی گەلانی کوردستانی، ستاتۆیەکی دیموکڕاتیک بۆ پێشەرۆژی کۆمەڵانی خەڵک دیار``` بکات.\nرۆژهەڵاتی ناوین بەرەو داڕشتنی نوێ\nلە کەس شاراوە نیە کە رۆژهەڵاتی ناوین بەرەو داڕشتنێکی نوێ هەنگاو دەنێت بە شێوازێک کە نە سنورەدەستکردەکان وەک پێشوو دەمێنەوە و نەش دەوڵەتە داگیرکەر و هەژمونگەراکان دەتوانن دەسەڵاتی خۆیان بەسەر گەل داسەپێنن. لە وەها شەرتومەرجێک کە وڵاتی ئیمە و رۆژهەڵاتی ناوینەکان تێپەر دەبن گرینگە بەشی کۆمەڵگا هەر گرتن و کوشتن و ماڵوێرانی و ئاوارەبوون نەبێت. هێزە دەستێوەردەر و ستاتۆپارێزەکان زۆر هەوڵیان دا بە داگیرساندنی شەڕی قەومی و مەزهه‌بی گەڵان لە ئازادی دوور بکەنەوە و کۆمەڵگای رۆژهەڵاتی ناوین بەرەو دواکەوتوویی بەرنەوە. لە بەرامبەر ئەو هێزە موداخیلەگەرو هۆڤایەتی تاقم گەلێکی وەک داعش و هاوپەیمانی ئەوان، هێزە ئازادیخواز و دیموکڕاتەکان بەرخۆیان دا و لە کەسایەتی گەل کورد هەیمەنە و سەردەستی ئەوانیان تێکشکاند. ئەو گوتنە کە "دامەزراندنی کۆنفدراسیونی باکوری سوریە بە پێشەنگایەتی گەلانی کوردستان گوزارە لە سەرکەوتنی فکرو رامانی ئازاد و بنکەوتنی زهنیەتی پاشڤەڕوویی و دەسەلاتخوازی دەکات" دوور لە راستی نیە.\nراوێژی نەتەوی بۆچی گرینگە؟\nدوای رۆخانی یەکێتی سۆڤیەت و لەناوچوونی چەمکی نەتەوەگەرایی سەرەتایی (رئال سۆسیالیزم) و هاتنە سەر حوکمی پەرگالی سەرمایەداری (کاپیتالیسم) جیهانی دووجەمسەری تەنیا بە ئامریکا بەرێوە دەچوو. هەر ئەو ئامریکایەی کە هەوڵدانی دەکرد بۆ داڕشتنی "پرۆژەی رۆژهەڵاتی ناوینی تازە"، دوای شەڕی کەنداو (١٩٩٢) و وەدەرنانی سەدامی ئیراقی لە خاکی کوێت، هەژمۆنی خۆی زیاتر دەکرد. هێرشەکانی ٢٠٠١ بۆ سەر ئامریکا دەکرا بیانۆیەکی باش با کە بە خەیاڵێکی ئاسودەتر خۆی بگەینێتە رۆژهەڵاتی ناوین. هەر ئەو بیانۆیەی کە تاڵبانی ئەفغانستانی کردە ئامانج و ئا ئیستاکەش نەک توندئاژۆیی و تاڵبان بنەبڕ نەبوون بگرە تاڵبان بەهێز بوو و کەوتە ناو حوجرەکانی حکومەتی گەندەڵی "کەرزای". ئیتر خەڵکی هۆنەرپەروەری و ئازادیخوازی ئەفغان، رۆژی خۆیان بە دەنگی بۆمن و تەقینی مین و هاژەی فیشەک دەستپێدەکرد. سیستەمی سەرمایەی جیهانی بەمەش ڕانەوستا و بە بیانۆی هەبوونی چەکی ناوەکی و کیمیایی، هێرشی کردە سەر هاوپەیمانی خۆی لە شەڕی هەشت ساڵە لەتەک ئیران. سەدام روخا و بەڵام ئەوەی پاش چواردەساڵ نەدۆزرایەوە چەکی قەدەخەکراو و کیمیایی بوو. دەرکەوت پلان و پرۆژەکان زۆر قووڵتر و تۆکمەتر دارێژراون. ئامریکا و هاوپەیمانانی کە خۆیان وەک هەڵگری دیموکراسی و زامنی ئازادی گەلانی ناوچەکە دەدێت تەنانەت لە سەرهەڵدانی گەلانی ئیران لە ٢٠٠٩، هیچ یارمەتێکی "بزوتنەوەی کەسک" و گەلانی ئیرانیان نەدا بەڵکوو وەک تەماشاگەرێک چاویان لێکرد چۆن رژیمی ئیران و پاسدارانی دەست دایە قەتل وعام و سەرکوتکردنی خەڵکی بێ دیفاع. لەگەل ئەوەش "بەهاری عەڕەبی" کە دەکرا خاڵێکی وەرچەرخان بێت لەمەڕ کۆتایی هێنان بە دیکتاتۆری عەشیرەیی و ماڵباتی، کە چی وەک کارتێک بۆ تەسفیەی سەرۆکانی نارازی لە سیستەمی سەرمایەداری بەکار هێندرا. پرسیار ئەوەیە گەلۆ کۆمەڵانی خەڵکی "تونس، ئەلجەزایر، میسر و لیبی" ئەگەر دەیانزانی بەرهەمی شۆڕشی ئەوان، هاتنە سەرکاری ئیخوانەکانی پاشکۆی عوسمانی، دەسەڵاتی عەسکەری یان حاکمانی گوێڕیاڵی رۆژاوایان لێدەکەوێتە گیانی خۆی دەخستە مەترسیەوە؟ شەڕی سوریە چیرۆکێکی تری لەگەڵ خۆی هێنا و هاوسەنگێکانی تێک شکاند. ئیتر گەمێکەی سیستەمی کاپیتالیزمی جیهانی لەسەر گڵ نیشت. ئەو گوتنە کە "شەڕی جیهانی سێهەم" لە سوریە بەرێوە دەچوو خاوەن واتەیەکی خۆی بوو. هێزە ئیقلیمی و ئەورووپێکان ئیتر نەیاندەویست سەریان بێ کڵاو بمێنێت. بەڵام خۆڕاگری بێ وێنەی گەلی سوریە بە پێشەنگایەتی کوردی ئازاد خەونی لەسەرنانی ئەو کڵاوەیان وەدی نەهێنا. شەرڤانان بە شەڕی کۆڵان بە کۆڵان لەتەک هۆڤایەتی داعش چۆکیان پێدانان، کۆبانیان رزگار کرد و حیماسەی رزگارکردنی رۆژئاوا و دامەزراندنی سیستەمی کانتۆنەکانیان ئافراند. بێگومان ئەو سەرکەوتنە سەرسوورهێنەرانە هەڵگری و فکر و فەلسەفەیەک بوو کە نەتەوەی دیموکراتیک و پێکەوە ژیانی گەلانی بە بنەما دەگرت. هەر بۆیە گەلانی سوریە ئەو سیستەمەیان بە دڵ پەسەند کرد و هەوڵی گەشەکردن و پاراستنیان دا. هاتنی ئازادی و ئاواکردنی دیموکراسی لە سوریە و رۆژئاوای کوردستان، حکومەتە داگیرگەرەکانی کوردستانی پەرێشان کرد. بێ گۆمان نەک تورکیە نەش ئیران ناخوازن کوردانی ئەو وڵاتە بە مافەڕەواکانیان بگەن. هەڵبەت ئەم تێگەیشتنەش دەگەڕێتەوە بۆ عەقلیەتی فاشیست و نەتەوە پەرەستی و دین پەرەستی توندئاژۆ. هەر بۆیە ئەو پێشهاتانە وایکرد گەلانی کوردستان زیاتر لە جاران هەست بە مەترسێکان بکەن و بۆ ئاواکردنی دیموکراسی و ئازادێکی مایندە بێنە لای یەک و هەوڵەکانی خۆیان چڕتر بکەنەوە. لێرەدایە کە گرینگی "راوێژی نەتەوی" خۆی دەخاتە پێش و ئەرک و میسیۆن دەداتە سەر ملی هەموو حیزب و لایەنەکان و رێکخراوەکانی مەدەنی و کەسایەتی رووناکبیرەکان. بێ گومان خەڵکی کوردستان باش دەزانن ئەگەر بێتو ئیمە ئەو دەرفەتە لە کیس بدەین ئەوە دیار نیە ئەو شەڕە ماڵوێرانکەرە بەرەو کوێمان دەبات و چ کات ئازادی و ئارامی ئاوڕی خۆیمان لێدەدات.\nپرۆژەی ئیمە بۆ چارەسەرکردنی پرسی کورد\nلە وەها دۆخێک کە دەستێوەردانی کولتوری و کۆمەڵایەتی بە رێگەی توندوتیژی، قەتل وعام، کۆچبەری، کێشە کۆمەلایەتێکان، لەناوبردنی ژینگە، پەرەسەندنی نەخۆشی و مادەهۆشبەر دەکرێتە سەر تاک و کۆمەڵ، بێ گومان پاراستنی نرخ و بەهاکانی خودی ئەو کۆمەڵگایە پێویستە. ئەگەر سیستەمی کاپیتالیزمی جیهانی بە رێگەی پرۆژەی ساختەی دەوڵەت-نەتەوە (لەسەر بنەمای پەرتکەو زاڵ بە، بۆ هەر نەتەوێک دەوڵەتێک) خوازیاری گەشەپێدانی شەڕی قەومی و ئایینە و دەیەوێت فکری توندئاژۆیی، ئیسلامی سیاسی و ئیخوانی، پیاوساڵار و دژە ژن بەسەر گەلانی ناوچەکە داسەپێنێت ناتوانێت چاوەڕوانی دژکردەوەکانیشی نەبێت. "كۆدار" هەر لە سەرەتای دامەزراندنی خۆی بڕوای بە سیستەمی پێکەوە ژیانی گەلان و پەرگالی "نەتەوەی دیموکڕاتیک" بوویە. یەکسانی رەگەزی (بەرابەری ژن و پیاو) لە کردەوەدا بۆ خۆی ئەساس گرتووە و بۆ ئازادی ژن تێکۆشانی گەورەی کردەوە. دژی هەر چەشنە پارچەگەرایی و هەرێم چێتیە و دەشڵێت گەلی کورد یەک گەلە و گەرەک خەباتەکەشی پێکەوە بێت و لەگەڵ یەکیش بەرەو ئازادی هەنگاو بنێت. هەر بۆیە بە دامەزراندنی "سیستەمی کۆدار" هەوڵدرا کۆمەڵگای لێکدوورخراو و پەڕاوێزکراوی کورد رێک بخاتەوە، راستەوخۆ بێخاتە ناو ساحەی سیاسەت و لە ژن و پیاو و گەنج و بەساڵاچوو بەهەند وەرگرێت.\nبۆ تێپەربوون لە قەیرانی رۆژهەڵاتی ناوین و چارەسەر کردنی پرسی کورد، سیستەمی "کۆدار" بە پێی ئەم رەهەندانە کار و خەبات دەکات:\n• چەمکی دەوڵەت-نەتەوە ڕەد دەکاتەوە و هەڵگری پرۆژەی "نەتەوەی دیموکرات" لە رێگەی بەشدارکردنی هەموو چینوتوێژەکانی کۆمەڵگا بۆ دیاریکردنی چارەنووسی خۆیانە.\n• مەنتەقەگەرایی و هەرێم چێتی وەک لەمپەرێت بۆ یەکێتی کوردان دەبینێت و هەوڵ دەدات ئازادی هەرچوار بەشی کوردستان بکاتە ئەساسی خەباتی نەتەوی خۆی.\n• لەگەڵ دەستەواژەی حیزبی ڕەسەنو کۆن-حیزبی تازەو گەنج، عەقلیەتی ناوەند-پەڕاوێز و زۆرینە-کەمینە نامۆیەو گرینگی پێنادات\n• لە هەمبەر رەگەزپەرەستی و پیاوساڵاری پێشنیاری یەکسانی رەگەزە لەسەر بنەمای ئازادی ژن دەکات.\n• لە بەرامبەر هەر چەشنە دواکەوتوویی کۆمەڵایەتی بڕوای بە پەروەردەی سیاسی و ئەخلاقی هەیە.\n• دین پەرەستی و ئیسلامی سیاسی و فکری توندئاژۆیی پەسەند ناکات و لەگەل ئەوەش ئیسلامی دیموکڕاتیک و دین و باوەڕی ئازاد پێشدەخات.\n• ئەو هێز و لایەنانەی کە سامانە سروشتیەکان و ژینگەی کوردستان دەکەنە داڵدەی ویست و داخوازێکانی خۆیان وەک بکۆژی روح و جەستەی کۆمەڵگا دەبینێت و بە رێکخستنکردنی ناوەندە ژینگەپارێزەکان هەوەڵ دەدات پێش لە ژێنۆسایدی کەسک و لەناوبردنی سروشتی کوردستان و رۆژهەڵاتی ناوین بگرێت.\n• تواندنەوەی کولتوری "ئاسمیلاسیون" وەک شەڕی تایبەتی رژیمە داپلۆسێنەرەکان دەبینێت و خوێندن بە چاند(فه‌رهه‌نگ) و زمانی دایک و ئازادی کولتوری دەکاتە بناخەی کاری خۆی.\n• بۆ پاراستنی کیان و سەروەری خاکی کوردستان، پێشنیاری ژوری ئوپەراسیونی هاوبەش لە نێوان هەموو هێزە چەکدارەکان دەکات. چۆنیەتی دابینکردنی ئەو هێزە دەکرێت لە "کۆنگرەی نەتەوی کوردستان" بڕیاری لەسەر بدرێت.\n• سیاسەت کردن مڵکی گەل دەبینێت و داوایان لێدەکات چالاکانە بەشداری پرۆسەسیاسێکان بن و بە دەستی خۆیان چارەنووسیان دیار بکەن.\nبانگەوازی ئیمە بۆ ئەحزاب، رێکخراوەکان و رووناکبیران\nگومانی تێدانیە هەر دەسپێشخەریەک بۆ ئاستەوایی و گەیشتن بە دیموکراسی تەنیا بە هێز و لایەنێک ناکرێت و دەستەبەر نەبیت، هەر بۆیە بەشداری هەمەلایەنەی جەماوەر و لایەنە سیاسی و مەدەنێکان پێویستیەکی مێژوویی. ئەو قۆناخە بەرەو ئاقارێک دەچێت کە ئیتر هەم وڵاتانی رۆژئاوایی ناچارن بەرنامە و پلانی خۆیان بە پێی ئیرادە و هێزی گەلانی کوردستان دابڕێژن هەمیش دەوڵەتانی ناوچەیی خۆیان لەو راستیە ناشارنەوە کە بێ کورد چارەسەری قەیرانەکانی رۆژهەڵاتی ناوین جێبەجێ ناکرێت. هەر بۆیە گرینگی ئەو قۆناخە ئەوەی لە ئیمە وەک پارت و لایەن سیاسی و مەدەنی و رووناکبیران دەخوازێت کە بە پێی بەرژەوەندێکانی باڵای گەلەکەمان هەڵسووکەوت بکەین و بۆ یەکێتی ناو ماڵی خۆمان هەنگاوەکان قایمتر بنەین. ئەگەر نامانەوێت جارێکی تر رێکەوتنامەگەلێکی وەک "قەسری شیرن، سایکس-پیکۆ و لۆزان" بەسەر ئیمەدا بسەپێنن و بێ سیاسەت و بێ ستاتۆمان بکەن گەرەک هەوڵدانەکان بۆ "راوێژی نەتەوی" بەردەوامی هەبێت و هاوکات گۆشارێکیش بخریتە سەر ئەو پارت و لایەنانە کە بەرپرسیارەتی مێژووی خۆیان پێکناهێنن و بەرژەوەندی تەسکی حیزبی دەپارێزن. بەو پێیەوە ئیمە وەک "کۆدار و پژاک" بۆ گەیشتن بە ئازادی مایندە و دیموکڕاسی راستەقینە ئەم پەیام و بانگەوازیانە ئاراستەی پارت و لایەنە سیاسی و مەدەنی و رووناکبیران دەکەین:\n• کەسانی بەشداربوو لە "راوێژی نەتەوی" دەبێت بە روحی شۆڕشگێڕانە و ئامانجی نەتەوی، قۆناخە هەستیارەکان لە نێزیکەوە بشۆپێنن و بەو پێیەوە حەڕەکەت بکەن.\n• باوەربەخۆبوون و متمانە بە تێکۆشانی گەلەکەمان، بەردی بناخەی هەر هەنگاوێکی سیاسی، کۆمەڵایەتی و سەربازی دەبێت.\n• بەرژەوەندی باڵای نەتەوی لەسەرووی هەموو بەرژەوەندێکانە و پێویستە هەر کەس لەسەر ئەو هێڵە خەبات و چالاکی بکات.\n• پارت و لایەنە سیاسێکان گەرەک لەسەر بنەمای مەسلەحەتی نەتەوی کار بۆ دامەزراندنی "کۆنگرەی نەتەوی کوردستان" بکەن\n• ئوسلوب و خیتابەتی لایەنەکان دەبێت ئەرێنی و بۆ لەسەر بنەمای مەسلەحەتی میللی بێت نەک تێکدەرانە و ناهۆمێدانە بێت.\n• ژنان وەک چەوساوەترین چینی مێژوو پێویستە خاوەن لە ئەرک و بەرپرسیارەتی خۆیان دەرکەون و بۆ تێکشکاندنی زهنیەتی پیاوسالاو و دەسەڵاتدار خۆیان بە رێکخستن بکەن و لە کۆبوونەوەکاندا، بەشداری چالاکانەیان هەبێت.\n• هەر بڕیارێک لە هەر جڤین و کۆبوونەوەیەکی نەتەوی بگێرێت دەبێت لەسەر بنەمای ئازادی کۆمەڵگا و ئازادی ژن بێت.\n• "زیندانیانی سیاسی" تێکۆشەرانی راستەقینەی هەر گەلێکن. هەر بۆیە خاوەندارێتی لەوان خاوەنداریە لە کەرامەت و ئەخلاقی مرۆڤایەتی. بەو مەبەستە بەهێزکردن و یارمەتیدانی رۆل و میسیۆنی "چالاکانی ماڤی مرۆڤ" و کۆمیەتی زیندانیانی سیاسی" لە هەر نیقاش و کۆبوونەوەیەکی نەتەوی و ناونەتەوی گرینگی تایبەتی خۆی هەیە.\n• "چالاکان و کۆمیتەکانی ماڤی مرۆڤ" گەرەک بەشداری چالاکانەیان هەبێت لەناو کۆڕ و کۆبوونەوە نەتەوێکاندا و دەنگی مافخوراوان و زیندانیانی سیاسی بە گوێ رێکخراوەکانی جیهانی ماڤی مرۆڤ بگەیێنن.\n• لە ساڵانی رابردوو بەردەوام ژینگەی کوردستان بۆتە ئامانجی هێزە تاڵانکەر و داگیرکەرەکان. "چاڵاکانی بواری ژینگە" ماندوونەناسانی بۆ پاراستنی سروشتی کوردستان خەباتیان کردووە و زۆر جارانیش کەوتوونە بەر هەرەشەی ئەو هێزانە. گوتار، پێشنیار و بەشداری ئەوان لە هەر بۆنە و جڤێنێکی نەتەوی لازم و پێویستە.\n• "ژینگەپارێزان" دەکرێت بە رێکخستن کردنی خۆیان دەرفەت نەدەن بە بە دروست کردنی بەنداو و پێگەی سەربازی و سووتاندنی دارستانەکان و لەناوبردن بوونەوەرەکان بەدەستی ئەو لایەنانەوە کە بە ئامانجێکی سیاسی پێکدەهێندرێت.\n• "سازی و رێکخراوە مەدەنێکان" نەخشی دیارکەریان دەبێت لە بەرێکخستن کردنی کۆمەڵانی خەڵک. ئەوان لە ناوخۆ بەردەوام رووبەرووی زەخت و گوشاری هەمەلایەنە دەبنەوە. ئەم رێکخراوانە دەتوانن بە چەشنی جۆراوجۆر و بە ناردنی پێشنیار و خەباتی هەمەرەنگ یارمەتیدەری سەرەکی کۆبوونەوەی "راوێژی نەتەوی" بن.\n• "رووناکبیرانی سیاسی و مەدەنی" رۆڵی پێشەنگی جڤاکیان هەیە بۆ گەیشتن بە ئازادی و دیموکراسی. "رووناکبیران" پێویستە پردی پەیوەندی نیوان گەل و ئەحزاب بن.\n• رووناکبیرانی بوێر، رەخنەگر و لە هەمانکاتدا دڵسۆز وەک هەمیشە بەشداری خۆیان لە دیبەیتە نەتەویەکان دا ڕابگەیێنن و پێداگری بکەن لەسەر جێبەجێ کردنی پرۆژە و بڕیارەکان.\n• ئەحزابی سیاسی پێویستە بە عەقلیەتی هێوەرکردنی کێشەکانی ناوخۆیان و ڕەچاوکردنی هەستیاریە هاوبەشەکان تەڤ بگەڕێن.\n• پارت و لایەنە سیاسێکان گەرەک لە کەشو هەوایەکی دیموکڕاتیک و بێ زەخت و گوشار بەشداری کۆر و کۆبوونەوە نەتەوێکان بکەن.\n• ئەحزابی سیاسی لازمە بەپێی بەرژەوەندی نەتەوی گەلانی کوردستان حەڕەکەت و کار بکەن بۆ بەهێزکردنی "ڕاوێژی نەتەوی".\n• "راوێژی نەتەوی" دەبێت گەرەنتی پاراستنی هەموو پێکهاتەکانی ناو کوردستان و نەتەوەکانی وەک ئازەری و فارس و عەڕەب و بەلوچ و تورکمەن بکات.\n• "ڕاوێژی نەتەوی" گەرەک هەوڵ بدات خاڵە هاوبەشە تاریخی و فەرهەنگێکانی ناوبەری گەلانی کوردستان بدۆزێتەوە و بیکاتە مڵکی گشتی خەباتی نەتەوی.\nوەک هەمیشە ئەوە کۆمەڵانی خەلک و گەلی کوردستانە کە بریار دەدات کام حیزب و لایەن لەسەر هێڵی نەتەوی دەچێت و کام فکر و فەلسەفە گەلەکەمان بەرەو ئازادی و دیموکراسی دەبات. هەر بۆیە پێویستە لەسەر پارت و لایەنە سیاسی و مەدەنی و رووناکبیران کە لە هەر کار و چالاکی خۆیان، بەرژەوەندیەکانی خەڵک بکەنە سەنگی مەحەکی خۆیان و هەر هێز و لایەنێک پابەند بەو بەرژەوەندیانە نەبێت شەفافانە بە دادگای گەل بدرێت.


کاردێری - ویکیپیدیا، ئینسایکڵۆپیدیای ئازاد\nکاردێری (بە ئینگلیزی: Entrepreneurship) پرۆسەیەیکە بۆ پێکھێنانی بەھایەکی نوێ (مادی یان مەعنەویی) لە ڕێگەی ھەوڵێکی پابەندانە بە ڕەچاوکردنی ڕیسکەکانی. وشەی کاردێری لە وشەی فەرەنسی "Entrepreneurs" بە واتای پابەندبوون ھاتووە. کاردێری سەرەتا لە لایەن ئابووریناسەکان بەکارھاتووە و لە سەر جەم ڕێبازەکانی ئابووری لە سەدەی ١٦ زاینیی ھەتا ئێستا بە شێوەیەک لە شێوەکان لە تیۆرییەکانی ئابووری باسیان لێ کردووە.\nپەیوەندی بە داھێناندەستکاری\nژۆزێف شومپیتەر پرۆسەی کاردێری بە «تێکشکاندنی داھێنەرانە» ناو دەبات. بە دەستەواژەیەکی دیکە تایبەتمەندی دەستنیشانکەر لە کاردێری ھەمان جێبەجێکردنی کاری نوێ یان داھێنان بە شیوازی تازە لە بواری جێبەجێکارییە. ژۆزێف شومپیتەر کە وەک باوکی کاردێری ناسراوە، وشەی داھێنان دەخاتە پاڵ کاردێری. بە دەستەواژەیەکی دیکە جێبەجێکردنی کاری نوێ یان داھێنان بە شێوازئ نوێ لە بواری جێبەجێکردن دەزانێت. بە بۆچوونی ئەو داھێنان لە ھەر یەک بوارەکانی خوارەوە کاردێری لە قەڵەم دەدرێت.\nکردنەوەی بازاری نوێ\nپێکھێنانی ھەر جۆرە پێکھاتەیەکی نوێ لە پێشەسازیدا\nپیتەر دراکر، باوکی زانستی بەڕێوەبردنی، کەسێک بە کاردێر دەزانێت کە چالاکییەک بە سەرمایەی ئابووری خۆی دەستپێبکات، بەھاکان دەگۆڕێت و لە ژینگەی دەوروپشتی گۆڕانکاری دروست دەکات و بەرەو باشتر بوون دەچێت.\nھەرچەندە ڕەگەزی زۆربەی کاردێرەکانی جیھان لە ڕەگەزی نێرن بەڵام لە وڵاتانی ئەلمانیا، ڕوسیا، مالێزی، ڤێنزۆئێلا ژمارەی ژنانێک بە جیاوازییەکی زۆر کەم لە چاو پیاوانن. ئەمە لە کاتێکدایە کە لە وڵاتانی تونگا، برازیل و گواتمالا ژمارەی ژنانی کاردێری لە پیاوان زۆرترە.\nوەرگیراو لە «https://ckb.wikipedia.org/w/index.php?title=کاردێری&oldid=673028»\nدواجار لە ١٨:٣٤ی ١١ی نیسانی ٢٠٢٠ دەستکاری کراوە\nئەم پەڕەیە دواجار لە ١٨:٣٤ی ١١ی نیسانی ٢٠٢٠ نوێ کراوەتەوە.


ره‌حمان قوربانی، یادگارێکی بێستوون و هه‌ناسه‌یه‌کی کامیاران\nژیانی پێشمەرگایەتی ئەو سەردەمە فرە دژوار بوو، بەڵام دوو ئەوەندەی سەختییەکەی خۆش بوو، لەبەر ئەوە بەردەوام لەگەڵ نەتەوەکەمان پەیوەندیمان هەبوو.\nدیمانە: هەمزە ئاگووشی\nره‌حمان قوربانی ناسراوه به ره‌حمان بزوه‌شی، ساڵی 1337ی هه‌تاوی له ئاوایی بزوه‌شی بێڵه‌واری کامیاران له دایک بووه و له ته‌مه‌ند 7ساڵی ناردراوه‌ته به‌ر خوێندن و به هۆی ته‌نگ و چه‌ڵه‌مه‌کانی ژیانه‌وه نه‌یتوانیوه خوێندن ته‌واو بکات و له ئاخر ساڵی خوێندن واته سێی دواناوه‌ندی واز له قوتابخانه ده‌هێنێ. له ساڵی 1354ی هه‌تاوی له‌گه‌ڵ ئامۆزایه‌کی خۆی ده‌چێته ناو ژیانی هاوسه‌رییه‌وه. ساڵی 1358ی هه‌تاوی په‌یوه‌ندی به ریزه‌کانی حیزبی دێموکراته‌وه ده‌کات و له ژیانی پێشمه‌رگایه‌تیدا 2 جار بریندار ده‌بێ!\n+چۆن بوو تێکه‌ڵ به سیاسه‌ت بووی؟\n_سەرەتای سەرهەڵدانی گەنجیەتیم، سەرەم له سیاسەت دەخورا! سەرەتای ساڵی ١٣٥٨ی هەتاوی، لەو کاتەدا کە حیزب لە مەڵبەندەکەی ئێمە بە ئاشکرا دەستی بە لەگەڵ ئەو کەسانە گرت کە لە شاری کامیاران پەیوەندیان لەگەڵ حیزبدا هەبوو. دەکرێ بێژم سەرەتا و هەتا پاییزی ٥٨ی هەتاوی، لەو شارەی ئێمە واتە کامیاران، تەنیا حیزبی دیمۆکرات بوونی هەبوو.\n+له کام هێز و ئۆرگان سازمان درای ه ئه‌رکه‌کانت جی بوون؟\n_هەر لەو ساڵەدا بە چەکی خۆمەوە زۆربەی کاتی ژیانم تەرخان کرد بۆ داکۆکی لە داخوازییەکانی گەلەکەم و سیاسەتی ئەو کاتەی حیزب. ساڵی ١٣٥٩ی هەتاوی، ڕێکخستنەکانی کۆمیتەی شارستانی کرماشان بە ئاشکرا دەستیان بە هەڵسوڕان کرد و منیش لە ناو ئۆرگانەکانی هێز و کۆمیتە شارستاندا سازمان درام.\nساڵی ٥٩ی هەتاوی کە هێزی داگیرکەری کۆماری ئیسلامی هێرشەکانیان چڕ کردەوە، شانبەشانی پێشمەرگە لە بەرەی بەرگریدا بووم. مانگی ڕەشەممەی ساڵی ١٣٦١، لە لایەن کۆمیتە شارستانی کرماشانەوە لەگەڵ چەند هاوڕێ دیاری کراین بۆ خولـــی بەرزی کادری تەشکیلاتی. خولەکەمان لە ئاواییەکانی کانیڕەش و باخچەو سەرباخچەی نێوان بۆکان _مەهاباد بوو. لەو ساڵەدا، واتە ساڵی ٦٢ی هەتاوی بە دواوە بە زۆری کاری تەشکیلاتیم دەکرد و بە زۆری لە ناوچەکانی بێڵەواری سەروو، بێڵەواری خواروو و باشۆکی و دەوری کامیاران هەڵدەسووڕام.\n+به ڕای تۆ سه‌ختترین و ژوارترین قۆناغ له ژیانی پێشمه‌رگایه‌تیتدا که‌ی بووه؟\n_لە بەهاری ساڵی ١٣٦٠ی هەتاویدا کە دژوارترین و سەختترین بەهار بوو بۆ ئیمە، بێ پسانەوە سانبەشانی هاوڕێیانی پێشمەرگە لە بەرەی بەرگریدا بووم دژ بە داگیرکەران ، کە بە هەموو هێزیانەوە ئەیانەویست ناوچەکانی کامیاران بگرنەوە. لە هاوینی ساڵی ١٣٦١ی هەتاویدا هەموو ناوچەکانی باکووری کرماشان و بەناوچەکانی کامیارانیشەوە ، لەلایەین هێزی هاوردەی کۆماری ئیسلامییەوە، داگیر کران و بێ ئەوە خۆمانی بۆ ئامادە بکەین، ناچار ژیانی و خەباتی پارتیزانی داسەپا بەسەرماندا.\n+چه‌قی به‌ربه‌ره‌کانێی هێزی بێستوون که‌ی بوو؟\n_بەهاری ساڵی ٦٠ی هەتاوی هەتا هاوینی ٦١، چەقی بەربەرەکانێی هێزی بێستوون و کۆمیتەی شارستانی کرماشان بوو لە شاخه‌کانی وەنج، سەردە، جادەی نێوان کامیاران - ڕەوانسەر، چیای زەڕنە، ئاواییەکانی لـــۆن گەروە، چرۆسانە و زەنجیرە شاخەکانی یەکشەوە هەتا لــۆجاڕ و کوڕڕەی دەژن .\n+جگه له تۆ له‌و گونده‌ی ئێوه که‌سی تریش پێشمه‌رگه بوو؟\n_لە گونده‌که‌ی ئێمە ١٢ کەس پێشمەرگە بوون. کە گۆڕەپانی بەربەرەکانی دژوار بووەوە، زۆربەیان بە ڕەزامەندی تەشکیلات لەماڵی خۆیان مانەوە. ٣ شەهیدمان هەن بە ناوەکانی عەلی قوربانی، شوکرڵڵا قوربانی و عەبدوڵڵا خاتری.\n+گرینگی پێشمه‌رگایه‌تی له ناوچه‌یه‌کی وه‌ک کرماشان له چیدا بوو؟\n_ژیانی پێشمەرگایەتی فرە سەخت و دژوارە، بەڵام لە مەڵبەندەکەی ئێمە دژوارتر بوو. لەبەر ئەوە تەریک و تاکە تەشکیلات و هێز بووین لە ناوچەکانی باکووری کرماشان و ناوچەکانی کامیاران. دەکرێ بێژم ئەو ناوچانە کە هێزی بێستوون و کۆمیتە شارستانی کرماشان تییدا تێدەکۆشانیان هه‌بوو، بە ئەندازەی هەموو ناوچەو شارەکانی ئۆستانی ئازەربایجان بەر بڵاوە. ژیانی پێشمەرگایەتی ئەو سەردەمە فرە دژوار بوو، بەڵام دوو ئەوەندەی سەختییەکەی خۆش بوو، لەبەر ئەوە بەردەوام لەگەڵ نەتەوەکەمان پەیوەندیمان هەبوو.\n+ناخۆشترین رۆژه‌کانی ژیانی پێشمه‌رگایه‌تیت کەی بوو؟\n_هەر ئازیز و هاوڕێیەکم شەهید دەبوو، کۆستێکم ئەکەوت. گەورەترین کۆستم، شەهیدبوونی هاوڕێ ئەحلە مسری ( ئەحمەد مزەفەری) و حەوت هاوڕییەکانی، هاوڕێ کاک سالار ئیبراهیمی، کاک ڕەشاد حوسێنی و کاک شاپور فیروزی بوون. ڕێگایان پڕ ڕێبوار بێت.\nبگه‌رێوه|ئەم بابەتە 5956 جار بینراوە| بینێره| چاپ


با لێبوونەوەی پەرلەمانتارێکی کینیا و کۆبوونەوەی پەرلەمان ڕادەگرێت\nگفتوگۆیەکی گەرموگوڕ لە پەرلەمانێکی هەرێمیی کینیا لەبارەی رێکخستنی بازاڕەکانەوە بەهۆی بۆنێکی ناخۆشەوە کە سەرچاوەکەی بای یەکێکە لە ئەندامەکان بووە، لەلایەن سەرۆکی پەرلەمانەکەوە دواخرا.\nجولیوس گایا کە ئەندامێکی پەرلەمانی هەرێمی هۆما بایایە لە کینیا، لەنێو گەرمەی گفتوگۆکاندا لە دانیشتنەکەی پەرلەماندا، دەستی بەرزکردەوە و بە سەرۆکی پەرلەمانی گوت: “بەڕێز سەرۆکی پەرلەمان، یەکێک لە ئێمە هەواکەی پیسکردووە و دەزانم کێیە”.\nبەڵام ئەو ئەندامەی کە بە بایەکە تۆمەتبارکرا گوتی: “من ئەو کەسە نیم، ناتوانم شتێکی وا لەبەردەم هاوکارەکانم بکەم”.\nبۆ ئەوەی هەوای نێو هۆڵەکە بگۆڕدرێت و پاکبێتەوە، ئیدوین کاکاچ، سەرۆکی پەرلەمانەکە داوای لە پەرلەمانتارەکان کرد بچنە دەرەوەی هۆڵی دانیشتنەکە و پشوویەک بدەن.\nمیدیاکانی کینیا بڵاویانکردەوە، سەرۆکی پەرلەمان داوای لە بەرپرسانی پەرلەمان کردووە کە بۆنخۆشکەری هەوا بهێنن و گوتویەتی: “بۆنی شوێنەکە خۆشبکەن، هەر بۆنێک بێت بیهێنن، بۆنی ڤانێلا بێت یان شلیک، ناتوانین بەردەوامبین لە ژینگەیەکدا کە بۆنی ناخۆشە”.\nبەڵام پێش ئەوەی بەرپرسانی پەرلەمان بتوانن بۆنخۆشکەرێک پەیدا بکەن، بۆنەکە نەماوە و دانیشتنەکە دەستیپێکردووەتەوە.\nهەواڵەکە لە بی بی سی\nمیوانی سه‌رهێڵ: 244\nکۆی سه‌ردان: 19593383


دانیشتووانی شارێک ناچار دەکرێن کە دڵخۆشبن\n4319 جار خوێندراوەتەوە\nلە بڕیارێکی نوێدا سەرۆکی شارێکی بچوک لە فەڕەنسا، دانیشتووانی شارەکە ناچار کردووە بۆ ماوەی هەفتەیەک دڵخۆشبن، ڕێگری دەکەن لە مۆسیقای خەماوی و نوسینێک گوزارشت لە خەم بکات.\nفریدی ڕیڤۆ سەرۆکی شاری ئین بوکاج ڕاگەیەنراوێکی بەسەر خەڵکی ناوچەکەدا بڵاوکردەوە، کە پەیوەندی بە هەفتەی دڵخۆشییەوە هەیە، وابڕیارە پێنجی مانگ بۆ ١١ی تشرینی یەکەم بەردەوام بێت، چونکە لەو ڕۆژەدا شارەکە فێستیڤاڵی ساڵانەی تێدا دەکرێتەوە بەناونیشانی "فیل ئەنجوا" واتە "شاری دڵخۆشی".\nسەرۆکی شارەکە وتی "بە بینینی ئەوەی هەستی بێزاری و خەم بەخێرایی بڵاوبووەتەوە، ئەگەری هەیە لەگەڵ هاتنی وەرزی پاییز و کەمبوونەوەی تیشکی خۆر میزاج خراپتر بێت، لەسەر ئەو بنەمایە هەستی خەفەتاوی و ڕێگریکردن لە دڵخۆشی قەدەغە دەکەم".\nئەو ڕێگرییە لە ١٣ی ئەیلولەوە نوسراوە و هەڵگری "مۆسیقای خەفەتاوی و خەماوی، هەر فلم و چیرۆک و کتێب و نوسینێک کۆتاییەکەی بە نەرێنی بێت و ئاماژە بێت بۆ خەم قەدەغە دەکرێن".\nلەگەڵ ئەوەشدا بانگەشەی بەرهەمهێنانی ئەندرۆفین دەکەن، یان هۆڕمۆنی دڵخۆشی، بەجۆرێک لە ڕۆژێکدا سێ جار پێبکەنن.\nڕیڤۆ داوای لێبوردنی لە دانیشتووانی شارەکە کرد، کە لەم دوواییانەدا خەمۆکی و گۆشەگیری ڕووی لە خەڵکی شارەکە کردووە، دڵنیای کردەوە هەوڵی تەواو دەدات ڕۆحی دڵخۆشی و بەختەوەری لە شارەکەدا بڵاوبکاتەوە، هەروەک لە ئاژانسی فرانس پرێسدا هاتووە.\nمنداڵێک بەهۆی ماچێکەوە تەواوی ژیانی دەگۆڕێت\nکۆبی براینت گیانیلەدەستدا\nدوای تەمەنی ٤٥ ساڵی گرنگیی بەم بەشەی جەستەت بدە\nبچوکترین دراوی ئاڵتونی لە جیهاندا دروستکرا\nئەم خواردنانە نابێت دووبارە گەرم بکرێنەوە\nڤیدیۆ.. ئەو کورەی ناوی خۆی کردووە بە شەیتان دەستگیرکرا


Diplomatic Magazine | سواڵکردنەکەی مام جەلال بۆ کاک مەسعود !\nسواڵکردنەکەی مام جەلال بۆ کاک مەسعود !\nپێوەندی نێوان یەکێتی‌ی نیشتمانی‌ی کوردستان و پارتی دیمۆکراتی کوردستان لە پێش راپەڕین بەو جۆرە بوو.\nمێژوو بۆ ئەوە ئەنوسرێتەوە و ئەخوێنرێ، تا دەرس و پەندی لێ وەربگیرێ. کەچی ئێوە نە دەرس و پەندتان لێ وەرگرتوە نە ڕێز لە مێژووی خۆتان نە لە هی میللەتەکەتان دەگرن بۆیە دەبنە بەشێک لە لاپەڕە ناشیرینەکانی مێژووی گەلەکەمان.


چون بتوانین خه‌م نه‌خوین\nSubject: چون بتوانین خه‌م نه‌خوین Tue Jul 12, 2011 7:53 am\nفه‌رموون هاورییانی خوشه‌ویست ئه‌م جاره‌ش بو بابه‌تیكی تر\nلەسەرەتادا پێناسەیەکی خەم: ناخۆشیەکە کە بۆ ڕزگاربوون لەو ناخۆشیە خەڵکی ڕێگەی جیاجیا ئەگرنە بەر بۆی.\nخەم ، رووخان ، پەژارە ، هەستکردن بەبێزارى، هەموو ئەم ساتە ناخۆشانەى کەبێ هیوامان دەکەن لەژیان بونیان هەیە. بەلام بەهۆی دوبارە بونەوەیان بوونەتە شتێکى ئاساى لەژیانى هەموو کەسێکدا کاتێک روبەروى ئەو ساتانە دەبینەوە کاتێک بە ئاسانى لێمان ناروات . لەوانەیە کاریگەرى خراپیان لەسەر داهاتومان هەبێت کە ئەمەش دەگەرێتەوە بۆ نەبوونى ئیرادە وە کەسایەتیەکی بەهێز.\nخەم دیدێکی تری ژیانمان نیشان ئەدات کە ( دیدی ناخۆشیە ) لە هەمان کاتدا واتای دیدێکی تری ژیانمان نیشان ئەدات کە ( دیدی خۆشیە ) واتە بەبێ غەم ناخۆشی ئیفلیج و نادرووستە، بەبێ ناخۆشیش خۆشی واتای نیە! لەبەر ئەمەش هەموومان پێویستە غەم بخۆین تا بزانین خۆشی مانای چیە، بەڵام ئەوەی لێرەدا گرنگە ئەوەیە ئێمە غەم لەچی بخۆین؟ ئایا ئەوشتەی ئێمە غەمی بۆ ئەخۆین شیاوی ئەویە تا غەمی بۆ بخۆین؟\nلەبەر ئەمە غەم مەخۆ بۆ شتی هیچ، بۆشتێ کە شیاوی غەم خواردن نەبێ، بۆیە لێرەدا پێویستە تۆ گۆڕین درووست بکەی لەجۆری غەم خواردنت، چونکە بەڕاستی زۆر شت هەیە شیاوی غەم خواردن نیە لێی کەچی لەوانەیە سەراپا کاتەکانت غەم خواردن بیت بۆی.\nبا باش بزانین ئەگەر داهاتومان هەبێت کەواتە ماوەش بۆ چارەسەر کردن دەبێت هەرگیز ژیان بێهیوا نابێت لەگەل ئەوەى خەمەکانیشمان گەورەبێت، هەمیشە بە خۆشحالیەوە چاوەرێى رۆژێکى نوێ بە وە ئەگەر کاتمان هەبێت بۆ پارانەوە ئەوا کاتیشمان هەیە بۆ چاکبوونەوە هەمیشە سوپاس گوزار بە هەرچەندە ئازار بچێژیت یان خەمت هەبێت.\nتۆ گەر خەم هەر ئەخۆی بۆخۆتی بخۆ بۆ خودی خۆت. <ابن قیم الجوزیة> لە وتەیەکی دا ئەڵێت: دنیا هه‌مووی هه‌تا سه‌ر ئه‌وه‌نده ناهێنێ که سه‌عاتێک یا ده‌قه‌یه‌ک غه‌می بۆ بخۆی، جا چ جای ئه‌وه‌ی هه‌موو ته‌مه‌نت له غه‌می دونیا سه‌رف که‌ی!\nلوقمانی حەکیمیش بەم شێوەیە ئامۆژگاری کوڕەکەی خۆت کرد: ئەی کوڕی خۆم گوێ بە دنیا مەدە و دڵت پێی خۆش نەبێت، چونکە تۆ بۆ ئەوە دروست نەکراویت، خوای گەورە هەرشتێکی لە دنیادا دروستکردبێت زۆر ئاسانتر بووە لەلای لە درووستکردنی خودی دنیا، لەبەر ئەوەی هیچ خۆشیەکی نەکردووە بە پاداشت بۆ چاکەکاران و هیچ ناخۆشییەکیشی نەکردووە بە سزا بۆ خراپەکاران.\n(إن الله لا یغیر ما بقوم حتى یغیر ما بنفسهم).واتە: (خوا هیچ گەل و هۆزێک ناگورێت هەتا خۆیان لە ناخى خۆیاندا بریارى گۆرانکارى نەدەن بەرەو باشتر)\nبۆیە پێویستە ئیرادەمان بەهێز بێت پێویسە خۆمان هەولبدەین بگۆردرێین بەرەوە باشتر و ڕاستتر ئەوەشمان لەیاد بێت کلیلى سەرکەوتن لەدەستی خۆتایە.\nئێمە مرۆڤین ئەتوانین زاڵبین بەسەر شتێکا کەبمانەوێت، ئەویش بە دانی هێز بەخۆمان، هەروەک لەسەرەوە باسمان کرد هەموو شتێ شیاوی ئەوەنیە کە خەمی بۆ بخۆی، وە ئەوەی گرنگە زۆر کاتێک ناخۆشی و غەممان بۆ هات هەرگیز بێ هیوا نەبین.\nئەوەشمان بیربێت ئەو کاتانەى دەرگاى بەحتەوەرى دادەخرێن دەرگایەکى تر دەکرێتەوە بەلام زۆر بەى کاتەکان ئێمە سەیرى دەرگا داخراوەکان ئەکەین. بۆیە ئەو دەرگایانە نابینین کە بۆمان کراونەتەوە ئەمەش دەبێتە هۆى خەمۆکیمان .\nئیمامی علی کوڕی أبوا طالب (کرم الله وجه) لەوتەیەکیدا ئەڵێت: کاتێک ناخۆشیەکان بەکۆتا دێن خۆشیەکان دەردەکەون، کاتێکیش نەهامەتیەکانی نامێنێت، ئاسوودەیی و خۆشگوزەرانی دەردەکەون.\nوە شکست کە بەشێکی خەمە، خۆی هۆیەکە بۆ سەرکەوتن، ماڵکۆم فۆربیس ئەڵێت: "شکست سەرکەوتنە گەر لێوەی فێربین".\nئەوەى رۆیشت بابروات بێگومان بە خەمبارى هیچشتێک ناگورێت وە هیچ سودێکت پێناگەیەنێت جگە لە زیان خەم ژیانت دەشێوێنێت،،\nرۆژە ناخۆشەکانى تەمەنمان تێ دەپەرن بۆیە وەلامى رۆژە ناخۆشەکان مەدەرەوە ژیانى راستەقینە ئەوەیە کەلە خۆشی وە لە چاکەکاریدا بیبەیتەسەر.\nوامەزانە لەم ژیانەدا کە بە ملیارەها کەسی تیادا ئەژی تەنها تۆ خەمت هەبێت، هەموومان خەم میوانمانە و بە بەردەوامیش، بە هەوڵدانمان بۆ لەناوبردنی، هەنگاوێک پێشکەوتووین بۆ سەرکەوتن، هەرگیزیش لەیاد نەکەیت کە نابێت خەم بخۆی بۆ شتێک کە شیاوی ئەوەنیە تۆ خەمبار بکات.\nهیوام وایه كه‌س خه‌می نه‌بیت له‌ژیان\nئاماده‌كردنی _هه ریا د صالح


دەسەڵاتی بنەماڵە – hkkurdistan\nHome 6 ئەرشیفی بابەتەکان 6 دەسەڵاتی بنەماڵە\n… عەبدوڵا مەحمود\nدەسەڵاتی بنەماڵە لە کوردستاندا، قێزەونترین میراتی بۆ ماوەیی میژوویەکی بەسەرچووە، ئەم میراتە چەپەڵە چ لەحزبەکانی دەسەڵاتدا و چ لە حزبەکانی دەرەوەی دەسەڵاتی بۆرژوازی کوردییدا، ڕاستیەکی حاشالێنەکراوە. چۆن حزبەکانی دەسەڵات، بەشێوەی سیستماتیک دزی و تاڵانی دەکەن، خۆشخزمەتی و نۆکەر پیشەیی عادەتیانە، بەهەمان شێوەش پەرەپێدەری بە بنەماڵەییکردنی دەسەڵات و وەگەرخستنی کۆمپانیای سەرۆک سازیین. لە ماوەی دەسەڵاتدارێتیاندا چەندین پاکێج لەسەرۆکی پاکەتی بنەماڵەییان ئامادەکردووە، کە هەم سوکانی حزبەکان بئاژۆن و هەمیش پۆستە هەر بڵندەکانی حکومەتی دیکۆر، بگرنە دەست. ئەم میراتە بۆ ماوەییە، کەدەسەڵاتی حزبی و حکومی!! و ئیداری و ئەمنی و داهات و پەیوەندییە ناوچەیی و جیهانیان… قۆرغ کردووە، تازە نییە، کەسانێک کە دەیانەوێت ئەوە وەکو مۆدێلێکی تازە نیشان بدەن، هێندەی دەیانەوێت پەردە بدەن بەسەر میراتی دەسەڵاتی بنەماڵە، کە میژوویەکە ئامادەیی هەیە، هێندە رەخنەیان لە دەسەڵاتی بنەماڵەیی و بۆماوەیی و پشتاو پشت نییە، بەکردەوەش تامەزرۆی بەشداری لە دەسەڵاتی بنەماڵەیدان.\nلەدوای ئەوەی ئەنجومەنی سەرکردایەتی پارتی، وەکو براوەی!! هەڵبژاردنەکانی کوردستان… مەسرور بارزانی بۆ سەرۆکی حکومەت و نێچیر بارزانی بۆ سەرۆکی هەرێم پیشنیار کرد. هات و هاواری مەترسی دەسەڵاتی بنەماڵەیی بەرز بۆوە، ژمارەیەکی زۆر لەنووسەر توێژەری سیاسی!! میدیاکارو کادری سیاسی و موچەخۆر کە بەشی زۆریان کاسبی و ژیانی رۆژیان لەسەر ئەو لیکدانەوە لێدوانانەیە… وای نیشان دەدەن ئەمە روداوێکی تازەو مەترسیدارە. دەیانەوێ لەو رێگایەیەوە خۆڵ بکەنە چاوی خەڵکی و راستیەکانی کۆمەڵگەی کوردستان بشارنەوە.\nهیج لەوە راستتر و سەلماوترو رۆشنتر نییە، کە دەمێکە دەسەڵاتی سیاسی لە کوردستان، پاوانی دوو دەسەڵاتی بنەماڵەیە. دوو زۆن، دوو بنەماڵە پاوانی دەسەڵاتەکان، داهاتەکان و بازار و ئابوری، پەیوەندییەکان، دەزگا ئەمنییەکان،… کردووە. تەنانەت لەناوخۆی حزبیشدا، میراتگرانی بنەماڵە، هەمە کارەو خاوەن بڕیارن و ئەوانەی دەورو بەریان گوێرایەڵ و بیکاریگەر و کەم دەسەڵات و بێ ئاگا، لەرەگ و پایەکانی دەسەڵاتی داسەپاوی بنەماڵەن. تەنانەت هەژموونی کەسانی دەسترۆشتوی ناو بنەماڵە، قەوارەی رێکخراوەیی و حزبی قوتداوە. کەسانێک بێ ئەوەی ئەندامی سەرکردایەتی یان مەکتەب سیاسی بن، لەدەرەوەی چوارچیوەی ریكخراوەیەوە سوکان و بریاری حزبیان پاوانی خۆیان کردووە. بۆیە پرسی دەسەڵاتی بنەماڵەیی شتێکی تازە لەدەسەڵاتی سیاسی کورستان ناخاتە روو، کوردستان دەمێکە قوربانی و گیرۆدەی دوو دەسەڵاتی بنەماڵەیی و ریزێک حزبی سیاسی ژێر قەڵەمرەوی کوڕانی بنەماڵەیە.\nحكومەت لە کوردستان کە دیکۆرێکە بۆ داپۆشینی دەسەڵاتی میلیشایی، هاوکات روپۆشێکیشە بۆ شاردنەوەی دەسەڵاتی حزبۆکراتی و بنەماڵەیی، بەڵام هیچ کام لەوانە ناتوانن و هەرگیزیش نەیتوانیووە ڕاستی هەژموونی دەسەڵاتی بنەماڵە، دابپۆشێ. هەموو کەسێکی هوشیار و ویژدان زیندو، ئەو راستیە دەزانێ، کە حکومەت و پەرلەمان …تاد، بەتەواوەتی ئامرازی دەستی حزب و لەناو حزبیشدا، ئامرازی دەستی بنەماڵەن. لەکوردستانی پشت بەستوو بە هێزی چەکداردا، حکومەت و پەرلەمان، ناتوانێ هەژموونی حزب و بنەماڵە، ڕابماڵێ… یان رەوتی ریفۆرم و چاکسازی تیایدا مانای واقعی پەیا بکات.\nهیچ حکومەتێک لە کوردستاندا ناتوانێ حکومەتی سەراسەری بێت، ناتوانێ دەسەڵاتی زاڵ بکات بەسەر دەسەڵاتی حزبی و هیچیشیان ناتوانن، دەسەڵاتی بنەماڵە کەنار بخەن. پێچەوانەی ئەوانە راستیەکی تاڵ و نەفرەتلێکراوی کۆمەڵگەی سیاسی کوردستانە.\nهەرگیز حکومەت لە هەولێردا، ناتوانی ببێتە حکومەت لە زۆنی سەوزدا و بە پێچەوانەشەوە حکومەتی زۆنی سەوز ناتوانێ هیچ کاراییەکی لە زۆنی زەردا هەبێت. لەهەر دوو زۆنەکەشدا، هیچ حکومەتێک ناتوانێت دەسەڵاتی حزب لغاو بکات و لەوەش زیاتر قودرەتی ڕەهای بنەماڵە، بسرێتەوە.\nحکومەت بەمانا باوە بۆرژوازیەکەی، تەنها کابینە نییە، تەنها ریزێک وەزارەتخانەو وەزیر نین. حکومەت لە هەر جێگایەکی ئەم دنیاو هەسارەیەدا، دەسەڵات و کۆمەڵێک ئەرک و سەڵاحیەتی بە یاسا” هەر یاسایەک” بۆ دانراوە، کە خەریکە جێ بەجێیان دەکات و حزبەکانیش ملکەچی بریارو دەسەڵاتەکانی دەبن. لە کوردستان نەک حکومەتی خاوەن دەسەڵات نییە، بەڵکو خودی دەسەڵاتی حزبی و میلیشیایی ڕیگرن، لە حکومەتداری و دەسەڵاتی حکومی.\nئەگەر لەهەموو جغرافیایەکی پێناسەکراو و خاوەن قەوارەی دەوڵەتیدا، حکومەت مانایەکی هەبێت و خاوەنی دەسەڵاتی یاسایی و حقوقی، بێت… ئەوا لە کوردستاندا لە غیابی قەوارەو چوارچێوەی دەوڵەتیدا، لە غیابی یاسا و ریسای حکومەتداریدا، دەسەڵاتی میلیشیایی حزبی و بنەماڵە، هەمە کارەیە.\nئەگەر لە دۆخی نزیک بە سێ دەهەی سیاسی کوردستاندا ترسێک لە دەسەڵاتی حزبۆکراتی و میلیشیایی و بنەماڵەیی هەیە، رەواندنەوەی ئەو ترس و لەراستیدا مۆتەکەیە، تەنها دەتوانێت لەرێگای کۆتاییهێنان بەدەسەڵاتی میلیشیایی و کۆتاییهینان بە پەیوەندی نا نۆرماڵی ناوەند بە بەغداو چارەسەری کارسازو گونجاوی پرسی کوردەوە، بە ئاکام بگات، کە خەڵکی کوردستان تیادا رۆڵی شایستەی خۆیانی تیادا بگێرن.


AP ١٣٩٩ Esfand ١٥\nئەردۆغان و دوایین هەوڵەکان بۆ پاراستنی ئەدلەب بۆ تورکیا\nسەرۆک کۆماری تورکیا لە دیدار لە گەڵ هاوتا ڕووسەکەی خۆی تەواوی هەوڵەکانی خۆی دەخاتە گه‌ڕ تا بەر بە هێرشی سوپای سووریا بۆ سەر ئەدلەب بگرێت.\nلێکدانەوەی هێرش بۆ سەر کۆنسولخانەی ئێران لە بەسرە\nهێرش بۆ سەر کۆنسولخانەی ئێران لە بەسرە ئەگەرچی بە ئامانجێکی تایبەتی و لە لایەن دەستە و تاقمێک ئەنجام درا کە بایەخێکی ئەوتۆ نادەنە ئاسوودەیی و دۆخی خەڵکی عێراق. بەڵام لە گەڵ تێپەڕبوونی زەمان لایەنە نادیارەکانی ئاشکرا دەبێت.\nسیگناڵی بیانی لە دژی شیعه‌کانی عێراق\nلە کاتێکدا کە دانوستانە سیاسییەکان لە پێناو پێکهێنانی فراکسیۆنی زۆرینە لە پەرلەمانی عێراق درێژەی هەیە، سینگاڵی بانگەشەیی بیانییەکان و لەوان سعوودییەکان یەکدەنگ لە دژی شیعەکان یه‌کی گرتووه.\nتێپه‌ڕ بوون له که‌سه‌کان، نهێنی یه‌کگرتوویی عێراقه\nبه‌دی هاتنی یه‌کگرتوویی له نێوان خه‌ڵکی عێراق دوای هه‌ڵبژاردن پێویستی به‌وه هه‌یه که لایه‌ن و گرووپه‌کانی عێراق له که‌سه‌کان تێپه‌ڕ بن و که‌سایه‌تی بۆیان گرینگ نه‌بێت.\nمیراتی کورد بۆ ئێران؛\nکاریگه‌ریی مۆسیقای خانه‌قایی کوردستان له سه‌ر مۆسیقای ڕه‌سه‌نی ئێران\nئه‌گه‌ر مۆسیقای عێرفانی وه‌ک به‌شێک له مۆسیقای ڕه‌سه‌نی ئێرانی له‌به‌رچاو بگرین، مۆسیقای خانه‌قایی و ئه‌و مۆسیقا و ئاوازه‌ی له ته‌کیه و خانه‌قا‌کانی کوردستاندا هه‌یه خزمه‌تێکی گه‌وره‌یان به‌م به‌شه له مۆسیقای ئێران کردووه.\nلە کۆنفڕانسی رۆژنامەوانیی "دەف دەنگی ڕەحمەت"؛\nهێندەی نەماوە دەف جیهانی ببێتەوە/ سنە ڕێز لە سدیق تەعریف دەگرێت\nکۆنفڕانسی رۆژنامەوانیی هەشتەمین مێهرەجانی نێونەتەوەیی "دەف دەنگی ڕەحمەت" شەممە ٢٧ی گەلاوێژ بە ئامادەبوونی بیژەن کامکار و تاقمێک لە بەڕێوەبەرانی حەوزەی هونەریی ڕێکخراوی بانگەشەی ئیسلامی بەڕێوەچوو.\nدەوڵەتی ڕزگاریی نیشتمانی؛ ڕەمزی نوێی قەیران و ئاژاوەنانەوە لە عێراق\nپیلانێک کە لە ئێستادا هەندێک ئەکتەری بواری سیاسەتی ناوخۆیی عێراق بە پاڵپشتی و چاودێریی لایەنە دەرەکییەکان بە دوای وەدی هێنانین، دابەزاندنی نمانەی "دەوڵەتی رزگاریی نیشتمانی"یه.\nشانۆنامەنووسی کوردی لە بۆکان لەنگەری گرت\nیەکەمین فێستیڤاڵی شانۆنامەنووسیی کوردت رۆژی ١١ی گەلاوێژ لە شاری بۆکان بەڕێوە دەچێت. ئەم هەواڵە پاش ٥ مانگ ماندوویی و هەوڵی بەردەوامی ستافی کاریی فێستیڤاڵ، هیوایەکی نوێی لە دڵی هونەری شانۆ و شانۆگەریدا خەملاند و دەلاقەیەکی نوێ بەڕووی شانۆنامەنووسی کوریدا کردەوە.\nده‌نگۆی دروست کردنی ناتۆی عه‌ره‌بی یان هاوپه‌یمانی ستراتیژیکی ڕۆژهه‌ڵاتی ناڤین له حاڵێکدا به‌رز بووه‌ته‌وه که ڕه‌هه‌نده‌کانی هێشتا زۆر ڕوون نه‌بووه‌ته‌وه.\nمەرجەعی باڵای شیعە و داڕشتنی نەخشەرێگەی نوێ بۆ داهاتووی عێراق\nمەرجەعی باڵای شیعەی عێراق لەم دواییەدا وێرای ڕاگەیاندنی کەڵکەڵگەلی خۆی بۆ هەڵومەرجی ئێستای عێراق، کۆمەڵێک رێنوێنیی سەبارەت بە بژێرەکانی پێکهێنانی دەوڵەتی داهاتوو و بەرپرسایەتیان ئاراستە کردووە.\nلێکدانەوەی ئامانجە شاراوەکانی زایۆنیزم لە پەسندکردنی یاسای "وڵاتی جوو"\nیاسای "وڵاتی جوو" وێرای ئەوەی شوناسی هاووڵاتیانی فەلەستینی دادەماڵێت، هەوڵی داسەپاندنی شوناسێکی جوو بە سەر وڵاتی فەلەستیندا دەدات.\nناڕەزایەتییەکانی عێراق لە دەرەوە ڕێبەریی دەکرێت\nناڕەزایەتییە مەدەنییەکانی خەڵکی عیراق لەم دواییانەدا بەرەو ئاژاوە و توندوتیژی چووە و نیشانەکان دەریدەخەن کە ئەم ئاژاوە لە دەرەوەی وڵاتی عێراقەوە ڕێبەریی دەکرێت.\nناوەندێکی لێکۆڵینەوەی ڕۆژاوایی:\nستراتیژی داعش چی دیکە داگیرکاری نییە/هەوڵ بۆ بووژان و گەڕانەوە\nبە پێی ڕاپۆرتی ناوەندی لێکۆڵینەوەی سوفان، گرووپی تیرۆریستی داعش لە هەوڵ بۆ گەڕانەوە و بووژاندنەوە خۆی، لە ڕێکار و پلانەکانی پێش ساڵی ٢٠١٤ واتا پێش لە ڕاگەیاندنی خەلافەت کەڵک وەردەگرێت.\nپارە وەرگرە و جنێو بدە؛\nڕاوی نوێی مونافقین لە کەسایەتیە پرتووکاوەکانی ڕۆژاوا\nپایتەختی فەڕەنسا رۆژی ڕابردوو میوانداری دانیشتنی گرووپی مونافقین بوو؛ دانیشتنێک کە بە تێچووی لە ڕابدەبەدەری ناوچەیی و لە پێناو داهاتی بەرپرسانی بێ کەڵکی وڵاتانی رۆژئاوایی بەڕێوەچوو.\nپێچی مێژوویی میراتی عوسمانی؛\nلەمپەرەکانی بەردەم ئەردۆغان بۆ سەرکەوتن لە هەڵبژاردنی ئەمڕۆ\nلە تورکیا ئەمڕۆ یەکشەممە هەڵبژاردنی پەرلەمانی و سەرۆک کۆماری بەڕێوە دەچێت، ڕەوتێک کە دەتوانێت ئەردۆغان بگەیێنێتە خەونی چەندین ساڵەی باڵام ناوبراو بۆ گەیشتن بە ئەم خەونە لەمپەری زۆری لەبەردەم دایە.\n٦٠ ملیۆن کەس مافى دەنگدانیان هەیە؛\nزانیاری ورد له سه‌ر هه‌ڵبژاردنی ئه‌مڕۆی تورکیا\nئه‌مڕۆ بنکەکانى دەنگدان لە سەرتاسەرى تورکیا بەڕووى چه‌ندین دەنگدەردا دەکرێنەوە، بۆ بەشداریکردن لە هەڵبژاردنى پێشوەختەى سەرۆکایەتى و پەرلەمانیدا ئەو وڵاتەدا.\nڕاپۆرتی تایبەتی مێهر لە ڕێککەوتنی مەنبەج؛\nئەو کاتەی ئەمریکا هاوپەیمانانی دەکاتە قوربانی\nبە پێی ڕێککەوتنی نێوان ئەمریکا و تورکیا لە ٤ی ژوئەنی ڕابردوو، کوردەکان دەبێ لە مەنبەج بچنە دەرێ هەتا باوەر بێنن بە بێ دەسکەوت بوونی متمانە و پشت‌بەستنیان بە واشنتۆن.\nئەمریکا و تەواو خەونە دۆڕاوەکانی لە سووریا\nقەیرانی سووریا لە کاتێکدا هەنگاو دەنێتە ناو هەشتەمین ساڵوەگەری خۆی، کە لە ساڵانی ڕابردوودا زنجیرە خەون و خولیاکانی ویلایەتە یەکگرتووەکانی ئەمریکا لەو وڵاتەدا یەک لە دوای یەک بە با دران.\nشرۆڤەی یاری نوێی ئەمریکا لە سووریا/ خەونی واشنتۆن بۆ میحوەری باشووری\nهۆکاری سەرەکی چه‌واشه‌کارییه‌کانی ویلاتە یەکگرتووەکانی ئەمریکا بۆ دەسپێکی ئۆپەراسیۆنی دژە تیرۆریستی لە میحوەری باشووری سووریا، دەگەڕیتەوە بۆ هەوڵی واشنتۆن لە پێناو ئۆتۆنۆمی بۆ تەکفیرییەکان لەو میحوەرە.


وه‌زاره‌تی سامانه سروشتییه‌كان بەرزبوونەوەی ئاستی بەرهەم هێنانی نەوتی ڕاگەیاند – رۆژنامه‌ی خه‌بات\nحكومەتی هەرێمی كوردستان زیادبوونی ئاستی بەرهەمهێنانی نەوت لە کێڵگەی فیشخابوور بۆ 50 هەزار بەرمیلی ڕۆژانە لە ماوەی 18 مانگدا ڕاگەیاند.\nوه‌زاره‌تی سامانه سروشتییه‌كانی حكومه‌تی هه‌رێمی كوردستان له راگه‌یه‌ندراوێكدا كه له ماڵپه‌ری فه‌رمی خۆی خۆشحاڵی خۆی راگەیاندووە سەبارەت بە هەوڵی کۆمپانیاکانی کارکەر لە مۆڵەتی تاوکێ، کە بووەتە هۆکاری بەرزبوونەوەی ئاستی بەرهەمهێنانی نەوت لە کێڵگەی پێشخابوور بۆ رۆژانە زیاتر لە 50 هەزار بەرمیل نەوت لە ماوەی تەنیا 18 مانگدا.\nهه‌ر له راگه‌یه‌ندراوه‌كه‌ی حکومەتی هەرێمی کوردستان خۆشحاڵی خۆی سەبارەت بە هەوڵی کۆمپانیاکانی کارکەر لە كێڵگەی تاوکێ راگەیاند، کە بووەتە هۆکاری بەرزبوونەوەی ئاستی بەرهەمهێنانی نەوت لە کێڵگەی فیشخابوور بۆ 50 هەزار بەرمیلی ڕۆژانە لە ماوەی 18 مانگدا.\nلە راگەیێندراوەکەی حکومەتی هەرێمی کوردستان هاتووە، کە زیادبوونی بەرهەمهێنانی نەوت لە کێڵگەی فیشخابوور توانیویەتی قەرەبووی کەمبوونەوەی ئاستی بەرهەمهێنانی نەوتی تاوکێ بکاتەوە.\nئاستی بەرهەمهێنانی نەوت لە کێڵگەی تاوکێ لە مانگی حەوتی ساڵی 2017 دا، رۆژانە 109 هەزار بەرمیل بووە، بەڵام ئێستا دابەزیوە بۆ رۆژانە 80 هەزار بەرمیل. ئاستی بەرهەمهێنانی نەوت ئێستا لە هەردوو دوو کێڵگەی تاوکێ و فیشخابوور رۆژانە 126 هەزار بەرمیلە.\nحکومەتی هەرێمی کوردستان رایگەیاندووە، کە وێستگەیەکی هەناردەکردنی نەوتی لە شێخان دامەزراندووە، کە توانای گواستنەوەی بۆری نەوتی کوردستان بەرزدەکاتەوە بۆ رۆژانە 900 هەزار بەرمیل.\nراشیگەیاندووە، ئێستا رۆژانە 400,000 هەزار بەرمیل نەوت هەناردە دەکه‌ن.\nبۆ بینینی ده‌قی هه‌واڵه‌كه به زمانی ئینگلیزی بڵاوكراوه‌ته‌وه ئه‌م لینكه‌ی خواره‌وه كلیك بكه:\nبابه‌تی پێشوو لە سۆران گردبوونەوەیەک دژی 48 ملیۆنه‌كه‌ی پەرلەمانتاران ساز کرا\nبابه‌تی دواتر ڕۆژنامه‌ی خه‌بات 5-11-2018 ژماره 5626


رێبەر ئاپۆ کلیلی چارەسەری ئاشتیانەیە – پەژاک\nلە کۆنژۆکتەری جیهانی و ئەتمۆسفەری ناوچەکەدا ئەمرۆ شەڕی جیهانی سێیەم بەڕێوەدەچێت. شەڕێک کە بەبێ هیچ یاسا و پیوانێکی ئەخلاقی و مرۆڤایەتی ڕوو دەدات. ئەم شەڕە جیاواز لە هەر دوو شەڕی جیهانی یەکەم و دووەم بە ڕێ و ڕێبازی مۆدێرن و لە پێناو ئامانجی جیاوازدا بەڕێوەدەچێت، ئەمرۆ ئیمپریالیزم و سیستەمی سەردەستی جیهان سەر کێشی ئەو شەڕە دەکەن، ئەو شەڕە زیاتر لە ڕێگای سیاسی، دیبلۆماتیک و ئابورییەوە داهاتی ناوچەکەی کردۆتە ئامانج، بێ گومان لە هەمان کاتیشدا شەڕی پێگە و ستاتۆی ناوچەکە دەکرێت و هەموو لایەک لە ناو هەوڵداندان بۆ ئەوەی کە جارێکی دیکە لە پرۆسەیەکەدا خۆرهەڵاتی ناوەڕاست دیزاین بکەن. سیستەمی سەرمایەداری جیهانی بۆ سەروەر بوونی هێزی خۆی بەسەر مرۆڤایەتیدا ئەو شەڕەیان دەستپێکرد، ئیپمریالیزم پێش دەستپێکردنی ئەو شەڕە تەڤگەری ئازادیخوازی گەلی کوردی وەک کۆسپێک لەبەردەم هاتنی هێزەکانیان بۆ ڕۆژهەڵاتی ناوەڕاست بینی، هەر لەو چوارچێوەیەدا بە پێشەنگایەتی ئەمریکا و ئەوروپا لە ڕێگای ناتۆ و گلادیۆ وهێزە ستاتۆپارێزەکانی خۆرهەڵاتی ناوەڕاست و بە نۆکەرایەتی لایەنە خیانەتکارەکانی بە ناو کوردەوە پیلانگێری نێودەوڵەتی 15 شوباتیان پێکهێنا و بە ڕیسواترین شێواز و لەناو دڵی مافەکانی مرۆڤدا هەموو یاسا مرۆڤایەتیەکان پێشێل كرا و ڕێبەر ئاپۆ ڕفێندرا. هێزە ئیمپریالیستەکان پێیان وابوو کە بە دیلگرتنی ڕێبەر ئاپۆ هەموو شتێک کۆتایی دێت و تەڤگەری ئازادی پاکتاو دەکرێت. بەمەش ئیرادەی گەلی کورد دەشکێت و ئامانجەکەیان بەدی دێت. ئەمڕۆ دوای تێپەربوونی 21 ساڵ بەسەر ئەو پیلانگێریە چەپەڵەدا دەبینین کە هێز و ئیرادەی گۆڕانکاری لە ئیمراڵیە و کلیلی چارەسەریەکان بەدەست ڕێبەر ئاپۆوەیە. ڕێبەر ئاپۆ لەماوەی ئەو 21 ساڵەدا لە گۆڕەپانی تێکۆشان دوور نەبوو، لەو ماوەیەدا ڕێبەر ئاپۆ ڕاستەخۆ پەیوەندی بە مەیدانەکانی شەڕ و کاریگەریەکی بەرچاوی لەسەر ئیرادەی سیاسی و دیبلۆماتیکی ڕۆژهەڵاتی ناوەڕاست هەبوو.\nگەلی کورد و گەلانی دیکەی ئازادیخواز لەماوەی ئەو 21 ساڵەدا لە ناو تێکۆشان و بەرخۆدانێکی مێژوویدا بوون. میلیتان و تێکۆشەرانی ئاپۆیی لەو چارەکە سەدەیەدا بەو پەڕی بوێری و لە خۆبووردیەوە و خۆنەویستانە کەوتنە ناو پرۆسەکەوە، بە هەزاران تێکۆشەر لە تێکۆشاندا شەهید بوون، بەهەزارانی دیکەش بریندار بوون و یان کەوتنە ناو زیندانەکان. ئەم بریارداریەی گەلی کورد بە تێکۆشانەوە، سەرچاوەی خۆی لە فکر و ڕامانی ڕێبەر ئاپۆوە وەردەگرێت. ڕێبەر ئاپۆ لەهەر قۆناغێک لە قۆناغەکاندا خاوەن پرۆژە و ڕێنمایی بوو بۆ گەلی کورد و گەلانی دیکەی ئازادیخواز. تەواوی تێزەکانی ڕێبەر ئاپۆ کە لە هەر پێنج بەرگری نامەکانی دا بە ڕاشکاوانە ئاماژەی پێکردووە بۆ ژیانێکی ئازاد و شکۆمەند بووە، لە پێناو ئاشتی و سەقامگیرکردنی ئارامی بووە لە خۆرهەڵاتی ناوەڕاستدا. ئەمرۆش دەبینین دوای تێپەڕبوونی 21 ساڵ بەسەر پیلانگێری نێودەوڵەتی دا ڕێبەر ئاپۆ بەو پەڕی پێداگریەوە، بە ئاستی هۆشیاریەکی بەرزەوە، بە ورەو ئیرادەیەکی بەهێزە وە پەیامی ئاشتی بە گوێی جهیان دا دەدات.\nئەمرۆ کورد بە ڕێبەرایەتی ڕێبەر ئاپۆ جیاواز لە ڕابردوو سیاسەتێکی عەقڵانی بە ڕێوەدەبات. بۆ یەکەمین جار لە مێژوودا ئەمرۆ گەلی کورد خاوەن ئیرادەی سیاسی و لەشکری و هێزی دیبلۆماتیکی خۆیانن، بە شێوازێکی پارالێل ئەمرۆ ئیرادەی کوردانی ئازادیخواز بە هەرسێ ڕێبازی تێکۆشان تێدەکۆشن. بێ گومان بەرێوەبردنی سیاسەتێکی مۆدێرن پێگەو ستاتۆی گەلی کورد بە هێزتر دەکات، گومان لەوەشدا نیە کە هەوڵ و کۆششی ڕێبەر ئۆجالان لەم قۆناغەدا دیارکەرە. ڕێبەر ئاپۆ کە لە حەفتاکانی سەدەی ڕابردووەوە هەتا ئەمرۆ لە ناو گۆڕەپانی شەڕ و سیاسەت دا بووە، ساڵ لەدوای ساڵ لەسەر پرسەکانی ئیرادەی ئازادی سیاسی و سەرۆکایەتی ڕاستەقینە و هێزی جەوهەری کۆمەڵگا و پرسی ئازادی ژن ڕاوەستاوە، ئەمەش شێوازێکی نوێی سیاسەتە کە ڕێبەر ئاپۆ پەیڕەوی دەکات. ئەو سیاسەتەی کە ڕێبەر ئاپۆ پەیڕەوی دەکات پرسی کورد و گەلانی ئازادیخوازی دیکەی خۆرهەڵاتی ناوەڕاستی گۆڕیوە.\nئەمرۆ پرسی کورد هەمان پرسی سەدەی ڕابردوو نیە، بەڵکو ڕێبەر ئاپۆ پرسی کوردی لە پرسی نەتەوەیەکەوە گۆریووە بۆ پرسێکی جیهانی. ئیدی کەس ناتوانێت سیاسەتی نکۆڵی کردن لە بەرامبەر ملیۆنان کورد بەڕێوە ببات، ئیدی کورد عەرەب نیە، ئێرانی و تورکی چیایی نیە، کورد ئەمرۆ بەتەنها میلەتێکی شەڕەکەریش نیە، گومان لەوەدا نیە کە ڕاستینەیەکی مێژوویی هەیە کە گەلی کورد گەلێکی شەڕکەرە، قارەمان و جەنگاوەرە، بەڵام ئەوەی کە لەڕابردوودا زیانی بە کورد و دۆزی کورد گەیاندووە، بە تەنها پەیڕەو کردنی شەڕبووە، کوردان لە ڕابردوودا لەشکری داگیرکەران بوون و یان کورد وەک هێزی یەدەک و هێزی پاڵپشتی لە لایەن دەوڵەتانی ناو چەکەوە بەکار هێنراون. لە پشت تێکۆشانەکانی گەلی کوردەوە ئایدۆلۆژیا و فکرێکی بەهێز نەبووە، بەڵکو ڕق و کینە و توڕەیی هەبووە، کەئەمەش تا درێژخایەن نەبووە و زۆر زوو لە لایەن دەسەڵاتدارانەوە کپ دەکرانەوە. لە لایەکی دیکەوە دەسەڵاتدارانی جیهان هەر کات هەستیان بەوە کردبێت کە کوردان دەیانەوێت گەشە بە توانا فکری و مەدەنیەکانیان بدەن، هەوڵیان داوە بە سیاسەتی پەرتکە و زاڵ بە، گەلی کورد پارچە بکەن و بەمەش سود لە پارچەکردنی کوردان ببینن. ئەمرۆ لە ژێر ڕێنماییەکانی ڕێبەر ئاپۆ دا گەلی کورد خاوەن ئیرادەیەکی بەهێزی سیاسی و سەربازیە لە ناوچەکەدا. هێزی کوردان لە ئێستادا هاوسەنگی هاوکێشە سیاسیەکانی خۆرهەڵاتی ناوەڕاست دیاری دەکات. هێزە جیهانی و هێزە ستاتۆ پارێزەکان زۆرینەی پەیوەندیە سیاسی و ئابوری و سەربازیەکانیان لە سەر ئەساسی بەرژەوەندی خۆیان و جیۆگرافیای کوردستان بەڕێوەدەبەن. دەوڵەت نەتەوەکانی وەک ئێران و تورکیا و عێراق و سوریا سەرەڕای ئەوەی ناکۆکیەکی مێژوویی دەسەڵاتیان هەیە، بەڵام لە مژری کورد و بەرامبەر ئیرادەی ئازادی گەلی کورد و تەڤگەری ئازادیخوازی گەلی کورد هەمیشە لە هەوڵی لەیەک نزیکبوونەوەدان.\nئەگەر چی پرسی کورد لە ئاست و قۆناغدا گۆڕاوە، بەڵام هێشتا سیاسەتی هەندێک لایەنی کوردی بە دیاری کراوی هەردوو پارتی دەسەڵاداری باشوری کوردستان بەرامبەر بەم دۆزە نەگۆڕاوە، سیاسەتی ئەوان لە ئێستادا لەبەرژەوەندی گەلی کوردا نیە. ڕاستە ئێستا وەک ڕابردوو شەڕی براکوژی لە نێوان پارتی و یەکێتی و تەڤگەری ئازادیخوازی گەلی کوردا نیە، ئەمە خاڵێکی باش و ئەرێنیە، کە دەرفەت دەڕەخسێنێت گەلی کورد زیاتر لە ڕووی خۆڕێکخستن کردنەوە خۆی بە هێز بکات، ڕاستە نەبوونی شەڕی براکوژی لە نێوان گەلی کوردا خاڵێکی بەهێزە، بەڵام ناکۆکیە سیاسی، فکری و دەسەڵاتگەراییەکانی کوردان دەردی کوشندەی ئەم قۆناغەی ئێستای گەلی کوردە. هەبوونی پارتی و ڕێکخستنی جیاواز بۆ خەبات و تێکۆشان لاوازی نیە، بگرە ئەو پەڕی بەهێزیە کە دەتوانرێت لە ڕێگای دروستکردنی ڕێکخراوەی دیکەشەوە تەواوی کۆمەڵگا بە ڕێکخستن بکرێت، بەڵام کاتێک پارتی و ڕێکخراوەی کوردی زۆر بن و هەر یەکەیان بە پێی ئەجەندای فکری خۆیان و لەپێناو بەرژەوەندی بەرتەسک و شەخسی خۆیاندا کار و خەبات بکەن زیان بە کۆمەڵگا دەگەیەنێت، لەبیر نەکەین لەبەر نەبوونی یەکڕیزی ئەو هێزانەی کە خۆیان بە ئیرادەی گەلی کورد دەزانن ئەمرۆ گەلی کورد هێشتا بن دەستە، هێشتا لە ژێر هەژموونی دەوڵەتانی داگیرکەری کوردستاندایە، هێشتا ڕۆڵەکانی ئەم نیشتیمانە تیرۆر دەکرێن و لە سێدارە دەدرێن، نەبوونی یەکڕیزی کوردان ئەمرۆ هاوشێوەی شەڕی براکوژی زیان بە دۆزی کورد دەگەیەنێت، دەبێت لە ئێستادا کورد بە دەستی کورد نەکوژرێت، بەڵام سیاسەتی لایەنەکان کاتێک لەبەرژەوەندی گەلی کورددا نەبێت، بێ گومان دەبێتە هێزێک بۆ هەژموونی دەوڵەتانی داگیرکەری کوردستان. نزیک بوونەوەی دەسەڵاتدارانی هەرێمی کوردستان لەگەڵ دەوڵەتی تورکیادا وێرای ئەوەی لە دژی ئیرادەی گەلەکەمانە لە باشوری کوردستان، هاوکات کاریگەری نەرێنی دەخاتە سەر دۆزی گەلی کورد لە باکور و ڕۆژئاوای کوردستان. بێ دەنگی دەسەڵاتدارانی هەرێم لەبەرامبەر دەستێوەردانی دەوڵەتی داگیرکەری ئێران لە باشوری کوردستان، لە سەرەتادا زیان بە ئیرادەی گەلی کورد لە باشوری کوردستان دەگەیەنێت و کاریگەری نەرێنیش دەخاتە سەر تێکۆشانی ئازادیخوازانەی گەلی کورد لە ڕۆژهەڵاتی کوردستان.\nلە ڕۆژهەڵاتی ناوەڕاست هەرچەندە یەکێک لە پرسە سەرەکیەکان بریتیە لە دۆزی گەلی کورد، لە هەمان کاتدا پرسی نەتەوەکانی دیکەش جێگای باسە. تەواوی ئەو نەتەوانەی کە ئەمرۆ لە خۆرهەڵاتی ناوەڕاستدا دەژین بەدەست سیاسەتی دەوڵە داگیرکەرەکانەوە دەناڵێنن. هەر بۆیە بە ئەندازەی سەرکەوتنی دۆزی گەلی کورد، دۆزی نەتەوە و ئەتنیکەکانی دیکەی خۆرهەڵاتی ناوەڕاستیش گرنگە. ئەمرۆ دەبین دوای چەندین دەیە، گەلان لە لایەن دەسەڵاتی دیکتاتۆر و فاشیستی دەوڵەتانی عەرەبی و دەوڵەتی تورکیا و ئێران ئەو گەلانەی کە لەژێر حوکمڕانی ئەو دەوڵەتانەدا دەچەوسێنرێنەوە و مافەکانیان بن پێ دەکرێت. بن دەستی گەلی فەلەستین و داگیرکاری ئیسرائیلیش هەر کەس دەیبینێت. هەبوونی داگیرکەریەکی بەم شێوەیە ڕاپەڕین و سەرهەڵدان و شۆرشی گەلان دێنێتە ئاراوە.\nدەکرێت پرسی ژنان پەیوەستی پرسە نەتەوایەتیەکان بکرێت، ناکرێت مرۆڤ پرسی ژنان لە پرسە نەتەوەییەکان جیابکاتەوە، کاتێک ژن ئاوێنەی کۆمەڵگاکەی بێت، ئەوا مرۆڤ دەتوانێت لە ڕەوشی ژناندا زۆر باش لە ڕەوشی کۆمەڵگاکەی تێبگات. کێشەکانی ژنان ڕیشەیەکی مێژووی هەیە، دوای تێکشاندنی ئیرادەی ژنان و سەروەربوونی زهنیەتی دەسەڵاتداری و پیاو سالاریی، سەرەتا ژنان و پاشانیش گەنجانی کۆمەڵگا ئیرادەیان لاواز کراو لە ڕاستی ناسنامەی خۆیان دوورخرانەوە.\nپرۆژەی نەتەوەی دیمووکراتیک و سیستەمی کۆنفیڕاڵیزمی دیموکراتیک پرۆژە پێشنیاری ڕێبەر ئاپۆیە بۆ تەواوی کۆمەڵگاکانی خۆرهەڵاتی ناوەڕاست. ڕێبەر ئاپۆ بەڕەچاوکردنی دۆزی گەلان و کێشەی ژنان و گەنجان و توێژەکانی دیکەی کۆمەڵگا پرۆژەیەکی بەم شێوەیە پێشکەشی کۆمەڵگا دەکات. ئەگەر مرۆڤ لە فکر و ڕامانی ڕێبەر ئاپۆ تێبگات و هەست بە گرنگی پرۆژەکانی بکات، ئەوا زۆر باش لەوە تێدەگات کە بۆچی شەش مانگە زیاتر لە 7000 حەوت هەزار تێکۆشەر لەناو چالاکی مانگرتن لە خواردندان، زۆر باش لەوە تێدەگات کە چالاکی هەزاران دایکی کورد بۆچیە و لە پێناو چی دایە؟ شەڕ و تێکۆشانی گەریلا بۆ چ مەبەستێکە؟ دەبێت هەر کەس ئەو ڕاستیە بزانێت ئەمرۆ گەلی کورد خاوەن پرۆژەی ئاشتی و ئارامی خۆرهەڵاتی ناوەڕاستە و بە ڕێبەرایەتی ڕێبەر ئاپۆ ئەمرۆ گەلی کورد گەلێکی ئاشتیخوازە و بەرەو ئازادی ڕێگا دەبڕێت. ئەمرۆ گەلی کورد لە پێناو ئاشتی و ئارامیدا لە چوار چێوەی پاراستنی ڕەوای خۆیدا لە ناو شەڕ و تێکۆشاندایە، لە چیادا گەریلا لە پێناو ژیانێکی ئازاد دا لەناو شەڕ و چالاکی دان، زیندانیانی سیاسی بە پێشەنگایەتی لەیلا گوڤەن و ناسر یاگز و بەبەشداری دەیان کوردو دۆستانیان لە ناوخۆو دەرەوەی وڵات و هەروەها زیاتر لە 30 شۆرشگێر لە زیندانەکانی تورکیادا و لەپێناو ئاشتی و ئارامیدا چالاکی مانگرتن لە خواردنیان بە سەرکەوتووانەو بە ئیرادەیەکی پۆڵایینەوە بەڕێوەبرد، ئەم چالاکیانە گەواهی دەری ئەو ڕاستیەن کە ڕێبەر ئاپۆ ئیرادەی هەموو گەلانی ئازادیخوازە، لەبەر ئەوە بە چالاکیەکی بەم شێوەیە ئازادیخوازان خاوەندارێتی لە ڕێبەرەکەیان دەکەن. ئەمەش سەلمێنەری ئەو ڕاستیەیە کە ئەمرۆ لە ناو چەکەدا تەواوی تێکۆشانەکان لە پێناو ئاشتی دایە، کەواتە لە خۆرهەڵاتی ناوەڕاستدا ڕێبەر ئاپۆ هێزی شەڕ و ئاشتیە.\nتاگەکان:15 شوباتڕێبەر ئاپۆ


ژیان | کولتوور | تۆ خەڵکی کوێی؟\nتۆ خەڵکی کوێی؟\n2020-12-14 | 939 جار خوێندراوەتەوە\nلەنێوان شاری و لادێییدا / جەبار جەمال غەریب\n- شاری بەخشندە ھەرگیز منەت بەسەر غەریبەکانیدا ناکات.\n- لەو وڵاتەدا بە چەند ساڵ لە دۆخی پەنابەرییەوە دەگۆڕێیت بۆ دۆخی ھاووڵاتیبوون، یان شاریبوون؟\nھەموومان لە شارەکەی ئەوانی دیکەدا پەنابەرین و ھەمیشە ئەوەت بە چاودا دەدەنەوە. ئەگەر باپیریشت لەو شارەدا لەدایک بووبێ، کە ئێستا لێی دەژی، دیسانەوە تۆ خەڵکی ئەو گوندە، یان ئەو شارە، یان ئەو ناوچەیەی، کە پێشتر باپیرە گەورەت لێیەوە ھاتووە.\n- دەبێ پارێزگارەکە خەڵکی شارەکە بێت.\n- دەبێ بەڕێوەبەری پەروەردە خەڵکی گەڕەکە کۆنەکانی شار بێت.\n- قایمقام و بەڕێوەبەری پۆلیسیش.\nئەگەر ئەوانە ڕوو نەدەن، گلەیی و ھاوارێکی گەورە بەرز دەبێتەوە (کە شارەکە داگیر کراوە و خەڵکی شارەکە لە ھەموو کەس بە شارەکەیان نامۆترن).\nڕواندزییەکان دەڵێن شارەکەمان وەک خۆی نەماوە، ھەمووی بووەتە غەریبە و لادێیی. قەڵادزێییەکان پێیان وایە، شارەکەی ئەوان بۆ ئەبەد لەدەست چووە، کەسی لێ ناناسن و ئێستا وەڵاتێکی دیکەیە.\nئینسانەکان گرنگترن یان شارەکان؟\nسەرۆکی شارەوانیی لەندەن پاکستانییە و وەزیری بەرگریی کەنەدا ھیندییە. سەرۆکی پێشووتری ئەمریکاش کۆچبەرێکی ڕەشپێست بوو. کۆچکردن بۆ ھەر شار، یان وڵاتێک دوو ڕووی ھەیە:\n- یەکەمیان، کۆچبەر کۆمەڵێک دابونەریەت لەگەڵ خۆی دەھێنێ، زۆر جار بۆ خۆیشی ناتوانێ رزگار بێت لێیان. یان دەکرێ زەمەن وردە وردە ھەندێکیانی لێ بکاتەوە.\nدووەم: بەشی زۆری کۆچبەر یان (ھاتوو) بە ڕووحیەتێکەوە دێت، ئامادەیە دابونەریەتی دیکە وەرگرێ، چونکە ئەوە ئەو ڕاستییە دەزانێ کە دەبێ ئەو لەسەر کولتووری شار خۆی ڕابێنێ.\nئەوەی لە کوردستان ڕوو دەدات، نە کۆچە و نە کۆچبەری، بەڵکوو گواستنەوەی ماڵە لە گەڕەکێکەوە بۆ گەڕەکێکی دیکە، لە گوندێکەوە بۆ گوندێکی دیکە، لە شارێکەوە بۆ شارێکی دیکە، ئەوە زۆر لە کۆچکردن جیاوازە.\nلە ماڵ گواستنەوەدا نە سیستەم دەگۆڕێت و نە شێوازی ژیان و نە زمان. نە ڤیزای دەوێت و نە پاسپۆرت. ھەلی کار و مافی تەندروستی و کارکردن جیاوازییەکی زۆر ناکات، کە ھەموو شتێک وەک خۆیەتی، بۆچی ھەموو ڕۆژێ ئەو پرسیارە، تۆ خەڵکی کوێی؟\n- بۆ وەڵامی ئەم پرسیارە، دەبێ بەدوای ماھییەتی تاکەکاندا بگەڕێین؟\n- تاکی کوردی بەھۆی مۆسیقازانییەوە خۆی دەسەلمێنێ؟\n- گەنجی کورد لە ڕێگای داھێنانی زانستییەوە پێناسەی خۆی دەکات؟\n- شارەکان بە بەرھەمە تایبەتییەکانیانەوە دەناسرێنەوە؟\nپێناسی کورد بە کاراکتەر چییە؟\n- کورد لە ڕێگای خێڵ و عەشیرەت و شار و شارۆچکە و گوندەکەیەوە خۆی دەناسێنێ.\n- گەورەترین سەرمایەی کورد ئەو سنوورە جوگرافییەیە، کە بە ھی خۆی دەزانێ. ئەویش قەدەر کردوویەتییە خەڵاتی. بۆ پێناسەکەی، بۆ خۆناساندنەکەی، ناوی گەڕەک و شارەکەی لێ بستێننەوە، ئیدی قسەیەکی نییە.\nواتا تاکی کورد بەبێ خێڵەکەی، بەبێ ھەویەی شارەکەی بەتاڵە. خۆی بە ھەموو ئەو بەھا و شکۆیانەوە ھەڵدەواسێ، کە شارەکە ھەیەتی. ڕۆژ بە ڕۆژ لە ڕێگای وەھمەوە شکۆی تازە و چیرۆکی تازە بۆ شارەکەی دەھۆنێتەوە، بۆ ئەوەی دواتر بیخاتە سەر لووتبەرزییەکانی خۆی.\n- بەشێکی دیکەی بەکارھێنانی شکۆی شار، داماڵینی بەرامبەرەکەیە لە ھەموو ئەو بەھایانەی، ئەو بۆ خۆی داگیر کردووە. خەڵکی (فڵان) شار بەخشندەن، کەواتە تۆ دەستتەنگی. خەڵکی فڵان (شار) جوامێر و نیشتمانپەروەرن، کەواتە ئەگەری ئەوە ھەیە تۆ نیشتمانفرۆش بیت.\n- شار وەکوو (خۆی) ھیچ نییە، جگە لە ھۆیەک بۆ داماڵینی (غەریبەکان) لە بەھا (پەسندکراوەکان!).\n- شار جگە لە سامانی وەھمی، چیدیکەمان دەداتێ؟\nسامانێک، کە خوێنی لە بەکەمزانینی ئەوانی دیکە وەردەگرێ.\nئەی شار (وەک وڵاتێکی دیکە) چی دەدات بەو غەریبانەی وەریان دەگرێ:\n(ھاووڵاتییەکی کورد بە ناوی (ئا، ئەیووب)، کە ڕەگەزنامەی فینلاندی ھەیە، دوای ئەوەی دەگەڕێتەوە کوردستان، تووشی نەخۆشیی کۆڕۆنا دەبێت، حکوومەتی فینلاند لە نەخۆشییەکەی ئاگادار دەکەنەوە، سەرلەبەیانیی ئەمڕۆ بە فڕۆکەیەکی تایبەت بردیانەوە فینلاند. ھەواڵەکەم لە پەیجی (چەپی شەقام) وەرگرتووە، ئەگەر ئەو ھەواڵە شی بکەمەوە، شارەکانی دیکە دەزانن چ مەینەتییەکن بۆ خەڵکانی دیکە. ئەوە مافە، ئەوە ڕێزی ئینسانە شکۆ دەداتە فینلاندە، وەک جوگرافیا نەک سیفاتی وەھمیی بەتاڵ.\nشاری بەخشندە ھەرگیز منەت بەسەر غەریبەکانیدا ناکات، کە پەسندی کرد و باوەشی بۆ کردەوە، ئیدی بەدوایدا دەگەڕێت و لە ھەر شوێنێ بێت خزمەتکردنی بە ئەرکی خۆی دەزانێ و لە ھەولێرەوە دەیباتەوە بۆ ئەو سەری دونیا.\n- ئەو جیاوازییە چییە؟\nڕەفیق غەفووری ھاوڕێم، کە دەرچووی فەلسەفەیە، بۆی نووسیوم:\nلە سلێمانی کاک عەبدوڵایەکی دوکاندار ھەبوو، زیاتر لە چل ساڵ بوو ماڵی لەوێ بوو، ھەر پێیان ئەگوت، کاکە عەبە لادێیی. ئەویش تووڕە ئەبوو، جنێوی ئەدا، ئەیگوت باشە دوای ئەو ھەموو ساڵە کەی ئەبم بە خەڵکی شار؟!.\nئەوە قسەیەکی ئاساییە، دەکرێ خەڵکی شار وەک نوکتەش بیگێڕنەوە، کەمن ئەوانەی ھەست بەو ئازارە قووڵە دەکەن، لەپشت گاڵتەپێکردنی چل ساڵەوەیە، لەناو سینگی کاک عەبدوڵادایە، کە تەمەنی خۆی لەسەر داناوە.\nتاکە جیاوازیی بنیاتی کەسایەتیی ئینسانەکانە، کۆی ئینسانەکان سیستەمی گشتی پێکدەھێنن.\nئەوەی نابێ ھەرگیز لە یادمان بچێ ئەوەیە، گۆی زەوی نیشتمانی ھەموو ئینسانەکانە، ئەوەی بە ناوی نەتەوە و سەروەری بەشێکی لێ جیا دەکاتەوە، تەنیا زوڵم و غەدرێکی بێپاساوە بەرامبەر نەتەوە و ئینسانەکانی دیکە دەکات.\nناکرێ بە ھیچ بیانوویەکەوە جیاکاری لەنێوان ئینسانەکاندا بکرێت. ڕاستە کورد لەو بوارەدا زۆر دواکەوتووە، گوندێک، کە چەند سەد مەترێک لە گوندێکی دیکەوە دوورە، متمانەی گوندەکەی ناداتە خێزانێکی (ھاتوو) لە گوندەکەی ھاوسێ، کە نەک چل ساڵ، سەد ساڵیش لەوێ بمێنێتەوە.\nشاریش ھەروا، شاری کوردی مەبەستمە، کە دەبوو ئەتەکێتی شار و مافی ئینسانی زیاتر تێدا ڕەچاو کرابایە.\nلەناو ئەوانەدا یەک قوربانی ھەیە، ئەویش ئینسانە، ئینسانی کورد لە ھەزار شوێنەوە قوربانییە، قورسترینیان، ئیھانەکردن و بریندارکردنیەتی بە دەست ھاووڵاتی و ھاوڕەگەزەکانی خۆیەوە.


دروست كردنی رادیۆ بۆ ماڵپه‌ڕه‌كه‌ت زۆر به‌ئاسانی .! (په‌ڕه 1) - PHP-Fusion - مەکۆکانی وێبچن\nدروست كردنی رادیۆ بۆ ماڵپه‌ڕه‌كه‌ت زۆر به‌ئاسانی .! (په‌ڕه‌ی 1 له 2)\nمەکۆکانی وێبچن » PHP-Fusion » دروست كردنی رادیۆ بۆ ماڵپه‌ڕه‌كه‌ت زۆر به‌ئاسانی .!\n1 بابه‌ته‌كانی Shvan Goran 2008-12-20 09:29:32\nبابه‌ت: دروست كردنی رادیۆ بۆ ماڵپه‌ڕه‌كه‌ت زۆر به‌ئاسانی .!\nله رێگه‌ی پانێلێكی تایبه‌تییه‌وه ده‌توانیت به ئاسانترین شێوه رادیۆ دروست بكه‌یت و میوانانی ماڵپه‌ڕه‌كه‌ت به جۆره‌ها گۆرانی دڵخۆش بكه‌یت ..\nئه‌م پانێله‌م تاقی كردۆته‌وه .. ئتس توو گره‌یت ..! ئاند توو ئیزی فۆر یوز .! شتێكی زۆر جوان و به‌كارهێنانیشی زۆر ئاسانه هه‌م بۆ به‌رێوه‌به‌رابه‌تی و هه‌م بۆ میوان ...\nدیسانه‌وه پێش ئه‌وه‌ی له مالپه‌ری خۆتان تاقیبكه‌نه‌وه ده‌توانن له مالپه‌ره‌كه‌ی منه‌وه سه‌یری بكه‌ن ئه‌گه‌ر به دڵتان بوو ئینجا دایمه‌زرێنن ||||كرته بكه|||| ..\nهه‌لبه‌ته به‌زمانی ئینگلیزی بوو .. شته پێویسته‌كانم هه‌ر له‌هه‌مان په‌ڕگه‌ی زمانی ئینگلیزی كرده كوردی .. ئێوه‌ش ده‌توانن به كه‌یفی خۆتان ده‌سته‌واژه كوردییه‌كان بگۆڕن ..\nئه‌وه‌نده‌ی من بزانم له ڤێرژنی شه‌شدا به‌ته‌واوی كار ده‌كات به‌لام بۆ حه‌وت تاقیم نه‌كردۆته‌وه .\nئێستا برۆینه سه‌ر چۆنیه‌تی دانانی ئه‌م پانێله :-\nیه‌كه‌مجار پانێله‌كه لێره دابگره ..\nئینجا له زیپی ده‌ربێنه .\nیه‌كسه‌ر به‌رزی بكره‌وه بۆ فۆلده‌ری infusion له ماڵپه‌ڕه‌كه‌ت .\nدوای ئه‌وه ده‌چیته :\nكۆنترۆل پانێڵی به‌ڕێوه‌به‌رایه‌تی ------>>> ڕێکخستنه‌کانی ماڵپه‌ڕ ------>>> به‌رێوه‌به‌رایه‌تی به‌رنامه لاوه‌كییه‌كان\nوه‌ك ئه‌م وێنه‌یه : -\nكلیكی له‌سه‌ر ده‌كه‌یت .. لاپه‌ره‌یه‌كت بۆ ده‌بێته‌وه وه‌ك ئه‌م وێنه‌یه :-\nله لیسته‌كه radio panel هه‌ڵبژێره ... دواتر دامه‌زراندنی به‌رنامه لاوه‌كییه‌كان ..\nئێستا هه‌نگاوێكی باش چووینه .. ده‌ی هیچمان نه‌ماوه ..\nڕێکخستنه‌کانی ماڵپه‌ڕ >>>> بلۆكه‌كان یاخود ( پانێله‌كان ) >>>> زیادكردنی پانێلێكی نوێ >>\nبه‌م شێوه‌یه‌ی خواره‌وه ئاسایی وه‌كو زیاد كردنی هه‌ر پانێلێكی دیكه هه‌نگاوه‌كان ئه‌نجام ده‌ده‌یت .\nله‌بیر نه‌كه‌یت پانێله‌كه چالاك بكه‌یت .. باشه .!؟\nئیسته‌كانه پانێل ته‌واو دامه‌زرا ... ته‌نها ئه‌وه‌ی به‌شه‌كان دابنێیت و گۆرانییه‌كان جێگیر بكه‌یت بۆ ئه‌وه‌ی میوانانی ماڵپه‌ره‌كه‌ت بتوانن هه‌ڵیانبژێرن و گوێیان لێ بگرن .\nپـــــــــــ شان ــــــــــــــــــا ...\nده‌رۆیته : به‌رێوه‌به‌رایه‌تی به‌رنامه لاوه‌كییه‌كان >>>> رادیۆ هه‌لبژێره .\nپه‌ڕه‌كه‌یت بۆ ده‌بێته‌وه چه‌ند خانه و فرمانێكی تێدایه ..\nلیستێك بۆ گۆرانییه‌كان زیاد بكه .. بۆ نموونه ( كوردی ) یان ( عه‌ره‌بی ) یان ( فارسی ) یان ( ئینگلیزی ) یان هتد ... به‌كه‌یفی خۆت . هه‌لبه‌ته ئه‌وه‌ش كاتێك كلیك له‌سه‌ر ( لستێك زیاد بكه ) ده‌كه‌یت .. په‌ڕه‌یه‌كت بۆ ده‌بێته‌وه ،، تۆ ته‌نها ناوی لیسته‌كه بنووسه و پاشه‌كه‌وتی بكه .\nوه‌ك له وێنه روونكراوه‌ته‌وه ..\nبه‌سته‌ری گۆرانییه‌كه ... هه‌ڵبه‌ته ده‌بێت به MP3 كۆتایی بێت .. نازانم كه ئایا فۆرماته‌كانی تری ده‌نگ قه‌بوول ده‌كات یانا ... ده‌توانن تاقی بكه‌نه‌وه .\nناوی كه‌ناڵه‌كه یاخود گۆرانییه‌كه له‌خانه‌ی دووه‌م ده‌نووسیت .\nله خانه‌ی سێیه‌م بزانه گۆرانییه‌كه ده‌كه‌یته سه‌ر به چی لیستێك ... ئه‌و هه‌لبژیڕه .. ( دوای ریفرێش كردنی لاپه‌ڕه‌كه ئینجا بیسته زیادبووه‌كان ده‌توانیت هه‌لبژیریت )\n2 وه‌ڵامه‌كانی HêMN 2008-12-20 10:17:14\nوه‌ڵام: دروست كردنی رادیۆ بۆ ماڵپه‌ڕه‌كه‌ت زۆر به‌ئاسانی .!\nده‌ستخۆش ، به‌هیوای کاری جوانتر .\n3 وه‌ڵامه‌كانی Shvan Goran 2008-12-20 12:19:28\nزۆر سوپاس گالا گیان ... به‌هیوای سه‌ركه‌وتن\n4 وه‌ڵامه‌كانی SAFEEN 2008-12-20 13:39:29\nڕوونكردنه‌وه‌یه‌كی جوانه ماندوو نه‌بن !!\n5 وه‌ڵامه‌كانی هه‌ڵۆی كورد 2008-12-20 19:28:53\nدەستەکانت خۆش بێت بەڕاستی جوانت باس کردوە منیش هەوڵی بۆ دەدەم بزانم سەرکەتوو دەبم.\nسەرکەتوو بیت دووبارە دەست خۆش\n6 وه‌ڵامه‌كانی hemn2 2008-12-20 21:34:13\nده‌ست خۆش، من تاقیم كردووه بۆ وه‌شانی ٦ سه‌ركه‌وتووه. به‌ڵام بۆ وه‌شانی ٧ نابێت.\n7 وه‌ڵامه‌كانی هه‌ڵۆی كورد 2008-12-20 21:39:48\nمنیش لە ٦ تاقیم کردەوەو سەرکەتوو بوو.\n8 وه‌ڵامه‌كانی Shvan Goran 2008-12-21 06:06:06\nزۆر سوپاس كاك هێمن .\nوایه كاك هێمن ته‌نها بۆ شه‌شه ..! سه‌ركه‌وتوو بیت به‌رێز\nده‌ست خۆش كاك هه‌ڵۆ ... سه‌ركه‌وتوو بیت هاوڕێی ئازیز\n9 وه‌ڵامه‌كانی hozan chawshin 2008-12-24 12:03:44\nده‌ستت خۆش بێت سه‌رکه‌وتو بیت\n10 وه‌ڵامه‌كانی hozan chawshin 2008-12-24 15:23:30\nکاکه شڤان ده‌ستت خۆش بێت به‌ڵام کێشه‌یه‌کم هه‌یه ئه‌ویش ئه‌وه‌یه که لینکه‌که داده‌نێم دوای له ماڵپه‌ره‌که هه‌ڵیده‌بژێرم گۆرانیه‌که لێ نادات نازانم هۆکار چیه ئایا هه‌ر گۆرانیه‌که ئپلۆاد بکه‌م له‌وێ لینکه‌که دابنیم هه‌رچه‌ند وام کردووه به‌ڵام هیچ یان ده‌بێت گۆرانیه‌که قه‌باره‌که‌ی زۆر که‌م بێت ئه‌وه‌ی من 875 کیلۆبایت بو به‌ڵام لێی نه‌دا زۆر سووپاست ئه‌که‌م\n11 وه‌ڵامه‌كانی Shvan Goran 2008-12-24 17:22:57\nلینكی گورانییه‌كه چۆنه ؟\n12 وه‌ڵامه‌كانی hozan chawshin 2008-12-24 17:54:52\nhttp://www.kurdupload.com/main/download … d43230.mp3\nزۆر مه‌منوونم ئایا ئه‌وه ته‌واوه؟\n13 وه‌ڵامه‌كانی هه‌ڵۆی كورد 2008-12-24 21:01:00\nئازیزم کاکە هۆزان لە کورد ئەپلۆد لێناات تەنها بۆ داگرتنە بەڕێزم لە شوێنێکی تر بەرزی بکەرەوە بێگوومان کار دەکەت.\n14 وه‌ڵامه‌كانی hozan chawshin 2008-12-24 21:15:05\nکاک هه‌ڵۆ له کوێ به‌رزی بکه‌مه‌وه باشه ؟زۆر مه‌منوونم\n15 وه‌ڵامه‌كانی هه‌ڵۆی كورد 2008-12-24 21:37:02\nئازیزەکەم ئەگەر لەتواناتدایە لە ماڵپەڕەکەی خۆت.\nهەوڵ دەدەم شووێنێکت بۆ بدۆزمەوە.\n16 وه‌ڵامه‌كانی hozan chawshin 2008-12-24 21:41:48\nزۆر مه‌منوون کاکه هه‌ڵۆ ئه‌زیه‌تت ئه‌ده‌م براکه‌م زۆر مه‌منوونم\n17 وه‌ڵامه‌كانی Shvan Goran 2008-12-24 22:23:38\nهۆزان گیان ئه‌گه‌ر له گووگل خۆت تۆمار بكه‌یت ئه‌وا ده‌توانێت سایتێك دابمه‌زرێنیت و هه‌ر جۆره فایلێك بێت به‌رزی بكه‌یته‌وه ..\nهه‌لبه‌ته ده‌بێت پێشر خۆت له گووگل تۆمار كردبێت ..\nله‌م ناوونیشانه ده‌توانیت سه‌ردانی ئه‌م شوێنه بكه‌یت و سایتێك بكه‌یته‌وه ..\nئه‌گه‌ر هاوكاریشت ویست ئێمه هه‌موومان لێره‌ین\nزۆر سوپاس بۆتۆش كاكه هه‌ڵۆ كه به‌ده‌نگه‌وه‌ی هاوڕییان دێیت ..\n18 وه‌ڵامه‌كانی هه‌ڵۆی كورد 2008-12-24 22:42:22\nمنیش لێرە بۆم پەیدا کردنی ئەگەر یاهووت هەیە .\nهیوام وایە سەرکەتوو بیت .\nشایەنی نیە کاکە شڤان گیان ئەرکی خۆمە.\n19 وه‌ڵامه‌كانی hozan chawshin 2008-12-25 14:12:07 (دەستکاری کراوە: hozan chawshin 2008-12-25 14:12:49)\nزۆرسووپاس بۆ ئێوه هاوڕێیان زۆر مه‌منوونتانم\n20 وه‌ڵامه‌كانی سوران كعيتلى 2008-12-25 14:38:47\nیاخوا ده‌سته‌كانت خۆش بێت به‌ڕاستی شتێكی چاكه


ئەمریکا حزبێکی دیکەی نزیک لە ئێران دەخاتە لیستی رێکخراوە تیرۆریستییەکان\nبەوێنە.. لە كەلار خولێکی فۆتۆگرافی كرایەوە\nلە ئەمریکا 431 هه‌زار و 392 کەس بەھۆی کۆرۆناوە گیانیان لەدەست داوە\nشازادەیەکی سعودیە کۆچی دوایی کرد\nدوایین ژمارەی تووشبوو و مردووانی کۆرۆنا\nداستان جەعفەر: سەرکەوتن لە هەر کارێک هەوڵدانی بەردەوامی پێویستە\nهەرمان خالید 11/01/2021 - 09:04 ڕۆژهەڵاتی ناوەڕاست\nئەمریکا بزووتنەوەی ئەنساروڵڵا (حوسییەکان)ی یەمەن دەخاتە لیستی رێکخراوە تیرۆریستییەکان.\nدرەنگانی شەوی یەکشەممە 10-1-2021، ئیدارەی ئەمریکا حوسییەکانی وەک رێکخراوێکی تیرۆریستیی بێگانە، ناساند.\nمایک پۆمپیۆ، وەزیری دەرەوەی ئەمریکا رایگەیاندووە، ئەو هەنگاوەی ئەمریکا بە ئامانجی لێپرسینەوە و سزادانی حوسییەکان بەهۆی هێرشەکانیان لە دەرەوەی سنوور، کە خەڵکی مەدەنی و ژێرخان و گواستنەوەی دەریایی دەکەنە ئامانج، نراوە.\nمایک پۆمپیۆ هەروەها رایگەیاندووە، جگە لەوەی حوسییەکان وەک رێکخراوێکی تیرۆرستی ناسێندرا، هەر سێ سەرکردەی دیاری حوسییەکان عەبدولمەلیک حوسی، عەبدولخالق بەردەرین حوسی و عەبدوڵڵا یەحیا حەکیم، خراونەتە لیستی تیرۆریستە نێودەوڵەتییەکان.\nحوسییەکان بزووتنەوەیەکی شیعەمەزهەبی یەمەنین و کۆماری ئیسلامیی ئێران هاوکاریی ماددی، مەعنەوی و لۆجیستییان دەکات.\nلە سەرەتای شەڕی ناوخۆیی یەمەنەوە، کە لە ساڵی 2011 دەستی پێ کرد، حوسییەکان پاڵپشتیی خۆیان بۆ ئۆپۆزیسیۆن راگەیاند و لە مانگی ئەیلوولی 2014ش کودەتایان بەسەر حکوومەتی نوێی وڵاتەکەیاندا کرد و دەستیان بەسەر شاری سەنعای پایتەخت و زۆرینەی ناوچەکانی وڵاتەکەیاندا گرت.\nفارس عیسا: ئەمڕۆ شاندی دانوستانکار لەگەڵ فراکسیۆنە کوردستانییەکان کۆ دەبێتەوە


بەڕێوەبەری گشتی كشتوكاڵی گەرمیان: وشكەساڵی، پاشەكشەی بە جووتیارانی گەرمیان كردووە - رۆژنامه‌ی خه‌بات\nسه‌ره‌تا چاوپێكه‌وتن بەڕێوەبەری گشتی كشتوكاڵی گەرمیان: وشكەساڵی، پاشەكشەی بە جووتیارانی گەرمیان كردووە\nبەڕێوەبەری گشتی كشتوكاڵی گەرمیان: وشكەساڵی، پاشەكشەی بە جووتیارانی گەرمیان كردووە\nخەبات: عەلی بانیشاری:- بەپێی ئامارێكی بەڕێوەبەرایەتی گشتی كشتوكاڵی گەرمیان بەهۆی وشكەساڵییەوە ئەمساڵ 182 هەزار دۆنم زەوی چێنراو بە دانەوێڵە لە سنووری ئیدارەی گەرمیان تووشی زەرە و زیان بووە و بەهۆیشەوە 95%ی گەنمی ناوچەكە لەناوچووە و ئەوەی بەرهەم هاتووە گەنمی زەوییە بەراوەكانە كە ئەوەیش 3/1ی گەنمی ساڵانی رابردووە. بەپێی خەمڵاندنەكانی بەڕێوەبەرایەتییەكە بەهۆی وشكەساڵییەوە ساڵی رابردوو جووتیارانی گەرمیان 32 ملیار دینار زیانیان بەركەوتووە.\nشادیە حسەین، بەڕێوەبەری گشتی كشتوكاڵی گەرمیان بە (خەبات)ـی راگەیاند: بەرهەمی ساڵانەی گەنم لە گەرمیان 100-150 هەزار تۆنە، بەڵام بۆ ئەمساڵ پێشبینیمان كردووە 40-50 هەزار تۆن بێت. گوتیشی: كەمبوونەوەی بەرهەمی دانەوێڵە پەیوەندی راستەوخۆی بە كەمی بارانبارینەوە هەیە، كە بۆ دوو ساڵ دەچێت جووتیارانی سنوورەكە زیانێكی زۆریان پێدەگات. بەپێی ئاماری بەڕێوەبەرایەتی گشتی كەشناسی و بومەلەرزەزانی هەرێم ئەمساڵ لە گەرمیان زۆرترین رێژەی بارانبارین 212 ملم بووە و كەمترینیش 89 ملم.\nبەڕێوەبەری گشتی كشتوكاڵی گەرمیان دەڵێت: بەهۆی وشكەساڵییەوە 182 هەزار دۆنم زەوی چێنراو بە گەنم لە گەرمیان تووشی زەرە و زیان بووە، بەو هۆیەوە 95%ی گەنم لەناوچووە كە ئەوەش زیانێكی گەورەیە بەر جووتیاران كەوتووە. سەبارەت بە قەبارەی زیانەكان؟ گوتی: هێشتا قەبارەی زیانەكانی ئەمساڵ بەتەواوی دیاری نەكراوە، بەڵام چاوەرێ دەكرێت قەبارەی زیانەكانی ئەمساڵ زیاتر بن، چونكە دوو ساڵی یەك لە دوای یەك وشكەساڵی بووە لە گەرمیان.\nساڵانە 300-350 هەزار دۆنم زەوی لە سنووری گەرمیان بە گەنم دەچێنرێت. شادیە حسەین ئاماژەی بەوەدا، لە كۆی 111 هەزار دۆنم زەوی بەراو، ئەمساڵ 72 هەزار دۆنمی بە گەنم چێنراوە، ئەو گەنمەشی لە گەرمیان بەرهەم هاتووە لە زەویە بەراوەكانە. گوتیشی: ئەو گەنمەی ئەمساڵ بەرهەم هاتووە نمرەیەكی لە گەنمی ساڵانی رابردوو كەمترە، بێگومان ئەوەش بەهۆی كاریگەری كەشوهەواوەیە كە كار لە بڕ و جۆر و كوالێتی بەرهەم دەكات.\nوەرزی دروێنە لە ناوچەی گەرمیان لە مانگی ئایارەوە دەستپێدەكات و لە كۆتایی مانگی حوزەیران كۆتایی دێت. ئەمساڵ لە 4ی حوزەیرانەوە سایلۆكان بەڕووی گەنمی جووتیاراندا كراوەنەتەوە. بەڕێوەبەری گشتی كشتوكاڵی گەرمیان دەڵێت: تاوەكو ئێستا تەنیا شەش هەزار تۆن گەنم رادەستی سایلۆكان كراوە. سەبارەت بە هۆكاری كەمی رادەستكردنی گەنم بە سایلۆكان؟ شادیە حسەین گوتی: جووتیاران ترسیان لەوە هەیە كە وەرزی چاندن دەستیپێكرد بنەوتۆیان بە نرخی ئێستا دەست ناكەوێت و بەهۆی بەرزبوونەوەی نرخی دانەوێڵەوە لە ئێران و توركیاوە بنەتۆ هاوردەی هەرێمی كوردستان نەكرێت و ئەو وڵاتانە گەنمی خۆیان كۆگا بكەن، هەر لەبەرئەوەیشە جووتیارانی گەرمیان تەواوی بەرهەمەكانیان رادەستی سایلۆ نەكەن و بەشی خۆیانی لێ هەڵدەگرن.\nلەبارەی پاشەكشەی جووتیارانی ناوچەكە لە چاندنی گەنم؟ بەڕێوەبەری گشتی كشتوكاڵی گەرمیان گوتی: بە دڵنیاییەوە بەهۆی وشكەساڵییەوە پاشەكشە لە چاندنی دانەوێڵە لەلایەن جووتیارانی گەرمیانەوە هەیە، بەڵام تاوەكو گەنم لە بازاڕدا ساغ بكرێتەوە، جووتیاران لە هەوڵەكانی خۆیان بەردەوام دەبن بۆ بەرهەم هێنانی. پێشتر حوسین حەمە كەریم، وتەبێژی وەزارەتی كشتوكاڵ و سەرچاوەكانی ئاوی هەرێمی كوردستان بە (خەبات)ـی راگەیاندبوو: بەهۆی كەمی بارانبارینەوە گەنمی ئەمساڵی جووتیارانی گەرمیان بێ لەو شوێنانەی بە ئاودێری كراون فەوتاوە.\nهه‌واڵی پێشترمحه‌ممه‌د ئه‌حمه‌د ئه‌ربیلی، هونەرمەندی دیاریی هەولێر کۆچی دوایی کرد\nهه‌واڵی دواترمه‌سرور بارزانی: مامۆستا محەمەد ئەربیللی هونەرمەندێکی دیار و دەنگێکی رەسەنی هەولێر و کوردستان بوو